PREDLOG ZAKONA O STANOVANJU I ODRŽAVANJU ZGRADA: MINISTARSTVO GRAđEVINARSTVA, SAOBRAćAJA I INFRASTRUKTURE NAVODI DA SE U PREDLOGU ZAKONA NIJEDNOM REčJU NE POMINJU "DEčJA KOLICA", KAO NI ZABRANA DA SE ISTA DRżE U HODNICIMA ZGRADA. PREDLOGOM ZAKONA NISU PROPISANE NI NOVčANE KAZNE UKOLIKO NEKA MAJKA U SRBIJI DRżI DEčJA KOLICA U HOLU ZGRADE\nVest o tome da će oni koji ostave kolica za bebe ili dečji bicikl u zajedničkim prostorijama i hodnicima zgrada biti kažnjeni sa 50.000 dinara, nepotrebno je uznemirila roditelje jer u Ministarstvu građevinarstva, saobraćaja i infrastrukture kažu da su te tvrdnje u potpunosti proizvoljne i neistinite.\nNaime, objavljeno je kako se navodna odredba o neugrožavanju prostora iz Predloga zakona o stanovanju i održavanju zgrada, koji je još uvek u skupštinskoj proceduri, već primenjuje. Navedeno je i da će oni koji prekrše ovu odredbu biti kažnjeni sa 50.000 dinara.\nU Ministarsvu kažu da su "tvrdnje da je Predlog zakona uperen protiv beba i njihovih roditelja u potpunosti proizvoljne i neistinite."\n"U Predlogu zakona nijednom rečju se ne pominju "dečja kolica", kao ni zabrana da se dečja kolica drže u zgradama. U istom Predlogu zakona nisu propisane ni novčane kazne ukoliko neka majka u Srbiji drži dečja kolica u holu zgrade", kažu u Ministarstvu i podsećaju da nijedan zakon, pa ni zakon o stanovanju i održavanju zgrada, ne može da se primenjuje pre nego što bude usvojen u Narodnoj skupštini Republike Srbije i stupi na snagu.\nU Ministarstvu takođe, ističu da će Predlog zakona za usvajanje sačekati novi saziv parlamenta i naglašavaju da se novi zakon upravo i donosi kako bi se na sistemski način uredila sva pitanja koja nisu na adekvatan način rešena u više postojećih zakona.\nU komunalnoj policiji rekli su da od početka godine nisu dobili prijave protv "nesavesnih roditelja".\nPredlog zakona ušao je u skupšinsku proceduru početkom godine. Ministarka, Zorana Mihajlović, najavila je da zakon donosi 19 novina i da u "život zgrada" unosi ekonomski i socijalni razvoj i zaštitu životne sredine.\nIzvor: Vebsajt Mondo i Telegraf, 28.03.2016.


Železnički Koridor 10 obnovio ruski kredit - Gradjevinarstvo.rs\nŽeleznički Koridor 10 obnovio ruski kredit\nRadovi na rekonstrukciji pruge Sopot Kosmajski-Kovačevac na železničkom Koridoru 10, koja je finansirana ruskim kreditom, biće završeni u utorak, 15. septembra 2015. Radovi su finansirani ruskim kreditom za modernizaciju srpskih železnica ukupne vrednosti 800 miliona dolara.\nVrednost radova na rekonstrukciji 18,4km dugoj deonici Sopot Kosmajski-Kovačevac iznosi oko 11,8 miliona dolara. Izvođač radova je „RŽD Internešnl“, a podizvođači ZGOP iz Novog Sada i „Energoprojekt-Niskogradnja“ iz Beograd, dok su deo radova izvele i stručne službe srpskih železnica sopstvenim materijalima.\nRekonstrukcija pruge Sopot Kosmajski-Kovačevac je započeta 6. aprila ove godine, a modernizacijom je bila obuhvaćena kompletna građevinska i elektrotehnička infrastruktura na toj deonici. Radovima su bili obuhvaćeni i prolazni koloseci i pripadajuće skretnice u stanicama Sopot Kosmajski, Vlaško Polje i Mladenovac, kao i rekonstrukcija devet putnih prelaza i celokupna revitalizacija postojećih elektrotehničkih postrojenja na ovoj deonici.\nSaobraćaj na deonici između stanica Sopot Kosmajski i Kovačevac pre remonta se odvijao brzinom od 30 kilometara na sat, a projektovana brzina vozova nakon izvedenih radova je 100 do 120 kilometara na sat.\nKraj radova će biti obeležen u železničkoj stanici Sopot Kosmajski, u prisustvu ministarke građevinarstva, saobraćaja i infrastrukture Zorane Mihajlović, ambasadora Rusije u Srbiji Aleksandra Vasiljeviča Čepurina, generalnog direktora Infrastrukture železnice Srbije Gorana Maksića i prvog zamenika direktora kompanije ruskih železnica u Srbiji „RŽD Internešnl“ Mansurbeka Bahtijaroviča Sultanova, navedeno je u saopštenju „Železnica Srbije“.


Student za studenta – peer to peer II – patohistologija – BoHeMSA\nNaredna instalacija u projektu „Edukacija student za studenta“ se održala u srijedu (22.05.) u prostorijama Medicinskog fakulteta Univerziteta u Sarajevu. Projekat je primarno namijenjen studentima od 1. do 3. godine i podrazumijeva održavanje dodatne edukacije iz predkliničkih predmeta od prvog do šestog semestra, i to od strane starijih kolega. Projekat se organizuje u sklopu aktivnosti Komiteta za medicinsku edukaciju (SCOME), lokalnog ureda u Sarajevu, na čelu sa projekt-koordinatorom Bakirom Kudićem.\nU ulozi predavača ovoga puta su bili studenti i studentice četvrte i pete godine, demonstratori na predmetu „Patologija“, i to: Adna Saračević, Miloš Kosorić i Selen Čović. Oni su za studente održali seminar posvećen histološkim karakteristikama patološko izmijenjenog tkiva čovjeka, praktično prikazali detalje koji su bitni na pojedinačnom histološkom preparatu.\nOvim putem želimo da se zahvalimo Katedri za patologiju te kolegici Melihi Šehić zbog nesebične podrške pri realizaciji projekta. Ovaj projekat će zbog velike koristi i entuzijazma studenata biti implementiran i u narednom periodu, ali iz drugih predmeta.


Sportske.net - Đorđević ulogu favorita prepustio Partizanu, obaveza Vojvodine je da ide na pobedu!\nHoće li i po drugi put ove sezone na Topčideru ostati neporaženi?\nTrener fudbalera Vojvodine Slavoljub Đorđević veruje da njegova ekipa može da iznenadi Partizan u derbiju kola Super lige Srbije.\nNovosađani nakon reprezentativne pauze ponovo imaju težak zadatak ispred sebe, ovog puta na gostovanju. Bodove protiv Crvene zvezde ispustili su u drugom delu meča na "Karađorđu", a ne žele nešto slično da ponove i ovoga puta.\n"Partizan je prvi na tabeli, u dosadašnjem delu prvenstva prikazivao je najbolje igre i formu, a takav utisak učvrstio je i nastupima u evropskom takmičenju. Na svom stadionu, sigurno su crno-beli favoriti i u sutrašnjem susretu, ali mi na tu utakmicu odlazimo hrabro, sa željom da se borimo i pokušamo da ih iznenadimo. Učinićemo sve što je do nas kako bismo pokušali da pretočimo u realnost želju koju imamo", kazao je Đorđević, a preneo "Dnevnik".\n"Stara dama" je na startu sezone uspela da remizira sa Crvenom zvezdeom na Topčiderskom brdu, veruju da je tako nešto moguće i protiv Partizana.\n"Vojvodina je veliki klub i ima istu takvu ekipu. Bez obzira na to da li igramo kod kuće ili na strani, uvek imamo obavezu da idemo na pobedu. Ponoviću: Partizan je favorit i ekipa koja u kontinuitetu pokazuje vrhunsku formu, ali smo možda malo rasterećeniji od njega. Svejedno, naša je obaveza da idemo na pozitivan reultat, jer se nalazimo, bogu hvala, na dobroj poziciji na tabeli. Naša ekipa pretrpela je puno kadrovskih promena i otuda oscilacije koje smo imali. Imamo i puno mladih igrača, ali verujem u ove momke i važno je da im i javnost ukaže poverenje. Imamo kvalitet i ubeđen sam da ćemo na kraju biti na poziciji na kojoj i treba da budemo", dodao je prvi trener Voše.\nUtakmica se igra u nedelju od 15.45 sati u Humskoj.


Održan sastanak predsjednika HDZ-a i SDS-a - Klix.ba\nBiH Održan sastanak predsjednika HDZ-a i SDS-a\nOdržan sastanak predsjednika HDZ-a i SDS-a\n19.11.2012. u 17:26\nPredsjednik HDZ-a BiH Dragan Čović i predsjednik SDS-a Mladen Bosić razgovarali su danas o aktualnoj političkoj situaciji u BiH i pripremama za sutrašnji sastanak lidera vodećih šest bh. političkih stranaka koji će se održati u Mostaru.\nKroz razgovor je izražena volja i dogovor da se ide u implementaciju presude Suda za ljudska prava iz Strasbourga na načelu da jedan narod ne bira drugom narodu predstavnike u Domu naroda i Predsjedništvu BiH, te da se realiziraju i druga pitanja iz Mape puta.\nPredsjednici obje stranke smatraju da se ova pitanja već sutra na sastanku "šestorke" u Mostaru dogovore i potpišu.\nTakođer, razmijenjena su mišljenja o dosadašnjim rezultatima ranije postignutih međustranačkih dogovora. Zaključeno je da je radi dobre suradnje i međusobnog povjerenja neophodno odmah osigurati implementaciju sporazuma iz decembra prošle godine.


Predstavnici Zapadnog Balkana i Nemače i Francuske na samitu u Berlinu (Foto: AP Photo/Michael Sohn)\nRazgovori u Berlinu bili jako teški, ali to je dobro, jer znači da su bili u potpunosti iskreni, ocenila je premijerka Srbije Ana Brnabić jučerašnju rundu razgovora u okviru skupa o Zapadnom Balkanu, održanom u glavnom gradu Nemačke.\nU izjavi za TV Pink, Brnabić je istakla da su nemačka kancelarka Angela Merkel i francuski predsednik Emanuel Makron pokazali hrabrost pokretanjem ovog pitanja i da su ispali odgovorni i fer.\n"Imali smo realistična očekivanja od sastanka u Berlinu, dobili smo najbolji scenario. Nismo očekivali rezultate, ali smo očekivali dobar i iskren dijalog, bez rukavica i čini mi se da je to velika stvar koju možete dobiti u politici - da imate iskren dijalog, da se niko ne oseća naročito uvređen i povređen, a da ostanemo za stolom", ukazala je Brnabić.\nPredsednik pokreta Dveri Boško Obradović zapitao je danas kako predsednik Srbije Aleksandar Vučić i premijerka Ana Brnabić mogu da razgovaraju u Berlinu sa ratnim zločincima i teroristima Hašimom Tačijem i Ramušom Haradinajem, a ne mogu sa predstavnicima opozicije?\nKako je rekla, na skupu u Berlinu Srbija je bila dobro predstavljena:\n"Nismo bili naročito opširni, ali smo potpuno iskreno rekli šta mislimo i šta osećamo, kakva je trenutna situacija i da smo tu da nastavimo razgovore, kao što smo uvek bili, da smo tu za kompromis, ali da takse moraju da se ukinu", navela je Ana Brnabić.\nDačić: Za Prištinu je dijalog da Srbija prizna Kosovo\nA prema oceni ministra inostranih poslova Srbije Ivice Dačića, u Berlinu nije došlo do spektakularnih rezultata u smislu otpočinjanja nove runde dijaloga, jer dijalog ne postoji", napomenuo je on.\nPriština, kaže Dačić, očigledno pokušava da stavi "nogu u vrata" i stalno priča o nekim novim temama.\n"Oni ne pričaju o dijalogu, dijalog je za njih da mi priznamo Kosovo. Naša pozicija je nepromenljiva - priznati Kosovo je nemoguća misija", naglasio je Dačić u izjavi za RTS i dodao da je to bila priprema da se izvrši totalni pritisak na Srbiju i da svi učesnici sastanka vrše pritisak.\nDačić je ukazao da je sastanak koji su incirali Angela Merkel i Emanuel Makron bio pokušaj da se otkoči dijalog Beograda i Prištine i ponovio je da je pozicija Srbije ista - dok se ne ukinu takse, nema dijaloga.\nPrema Dačićevom mišljenju, Priština ne shvata da su Merkel i Makron sastanak zakazali sa dobrim namerama:\n"Sigurno imaju neku podršku da budu tako tvrdoglavi. Čekaju da prođe mandat Evropske komisije, kritikuju EU", naglasio je Dačić i dodao da EU sa Beogradom nema probleme, već da Priština pravi probleme.\n"Priština hoće da ubije dijalog, njima treba priznanje. Može sastanaka da bude koliko hoćete, ako nešto nije u interesu Srbije, Srbija to nikad neće prihvatiti. Od njihovog spiska želja nema ništa", istakao je ministar spoljnih poslova Srbije.\nPredsednik pokreta Dveri Boško Obradović zapitao je kako predsednik Srbije Aleksandar Vučić i premijerka Ana Brnabić mogu da razgovaraju u Berlinu sa ratnim zločincima i teroristima Hašimom Tačijem i Ramušom Haradinajem, a ne mogu sa predstavnicima opozicije, i ocenio da to znači da vlast državu uvodi u veoma opasnu društvenu sukobljenost i podele koje se mogu prevazići samo dijalogom.


Povodom ovog sastanka, Poslovno udruženje “Međunarodni transport” je navelo na svom sajtu da je dogovor postignut oko većine otvorenih pitanja: deo odredbi koje su članovi Radne grupe ispred ministarstva odbijali da uvrste u Nacrt – utvrđivanje reprezentativnosti, licenciranje prevoznika koji obavljaju prevoz vozilima do 3,5 t najveće dozvoljene mase – biće uvrštene u Nacrt, dok će odredbe o tzv. organizatorima prevoza biti uvrštene ukoliko od Evropske komisije bude dobijena preporuka za to.\nKako navodi to poslovno udruženje, problem pravne (ne)sigurnosti nije rešen na način kako su zahtevali prevoznici. Ipak, izjave potprеdsеdnice vladе Srbijе i ministrke građеvinarstva, saobraćaja i infrastrukturе prof. dr Zorane Mihajlović predstavljaju neku vrstu garancija da se Uredba kojom je definisan najmanji broj dozvola koje se dodeljuju prevozniku pod određenim uslovima „nеćе lako mеnjati jеr bi to onеmogućilo planiranjе poslovanja u ovoj struci”.\n← Hrvatski “Ricardo” ulaže 10 mil EUR u nove kamione i logistiku\n2017/02/19 2017/04/21 marko


Mektić: Sukob mještana Prnjavora i grupe mladića iz Beograda je izrežiran Banjaluka.com\nMektić: Sukob mještana Prnjavora i grupe mladića iz Beograda je izrežiran\nMinistar bezbednosti BiH Dragan Mektić potvrdio je da su se u subotu u Prnjavoru sukobili mještani i grupa mladića iz Beograda, za koje se sumnja da su stigli u Republiku Srpsku da bi izazvali nerede na lokalnim izborima.\nPo njegovim riječima, gradom se proširila priča da su oni tokom dana napali neke od mještana, poslije čega se ispred hotela “Siti”, u kojem su smješteni, počeo okupljati veći broj gradjana, zahtijevajući da napuste grad, jer se sumnja da su došli zbog loklanih izbora i izazivanja incidenata u Prnjavoru.\nTada je i došlo do fizičkog obračuna, poslije čega se grupa, za koje se tvrdi da je jedna navijačka grupa iz Beograda, povukla u hotel. Sinoć su oko hotela rasporedjene jake policijske snage.\n“Moram da kažem da je policija vrlo traljavo, gotovo nikako intervenisala, dva sata nisu htjeli da dođu na lice mesta, iako sam i ja intervenisao”, rekao je Mektić za BN televiziju.\nOn je još kazao da su članovi te grupe naveli da su u Prnjavor stigli na poziv jednog loklanog biznismena, dodavši da je potom jedan od njih rekao da su “pročitali u oglasu da se na dan izbora za brojanje glasova plaća dnevnica od 30 evra”. Mektić je rekao da su i u Tesliću primjećene slične grupe mladića iz Srbije.


Dodik o zastoju u radu institucija BIH | Novine Toronto\nDodik o zastoju u radu institucija BIH\nPredsedavajući Predsedništva BiH Milorad Dodik izjavio je da postoji ozbiljan zastoj u izvršavanju obaveza institucija BiH na evropskom putu, a govorio je i o drugim temama.\n"Pravosuđe u BiH je zapalo u jednu od svojih najtežih kriza, a postoje ozbiljni zastoji u radu izvršne i zakonodavne vlasti", kazao je Dodik na konferenciji za novinare u Istočnom Sarajevu.\nNavodeći da evropski put ne podrazumeva ulazak BiH u NATO, optužio je bošnjačku političku elitu da "želi da spreči da se sprovede izborna volja srpskog naroda, odnosno da Srbi ne budu na ustavni način zastupljeni u zajedničkim institucijama u Sarajevu".\nDodik je naglasio da bošnjački političari formiranje novog Saveta ministara BiH uslovljavaju aktivacijom MAP-a (Akcioni plan za članstvo u NATO), dok njegov SNSD ne pristaje na taj uslov, niti podržava ulazak BiH u zapadni vojni savez.\n"SNSD je spreman da se organi vlasti na nivou BiH formiraju bez uslovljavanja. Spremni smo i na razgovore o saradnji sa NATO, ali ne pristajemo na aktivaciju MAP-a", kazao je on.\nPo njegovim rečima, BiH može sarađivati sa NATO-om kao i Srbija, na nivou IPAP-a.\nDodik je najavio da će danas pokušati da razgovara s liderom Stranke demokratske akcije (SDA) Bakirom Izetbegovićem kako bi se pokušala rešiti kriza u vezi sa formiranjem novog Saveta ministara BiH.\n"Nema funkcionisanja parlamenta BiH dok se ne formira novi Savet ministara. Učinićemo sve da zaštitimo naše interese ako ne dođe do formiranja novog Saveta ministara, ma šta to značilo", upozorio je Dodik.\nPo njegovim rečima, predstavnici RS (SDS i PDP) u aktuelnom Savetu ministara BiH nisu legitimni, jer ne održavaju izbornu volju građana iskazanu na prošlogodišnjim opštim izborima.\nDodik smatra da, ako postoji politička volja bošnjačkih predstavnika, novi Savet ministara može biti formiran do 19. juna, posle čega bi mogao da bude deblokiran rad parlamenta i izabrana delegacija BiH u Savetu Evrope.\n"Srbima pripada mesto predsedavajućeg Saveta ministara i tri ministra. Ako nam to ne date, nećemo da radimo ni u parlamentu BiH", kazao je on.\nKomentarišući današnje proteste građana pred sedištem Visokog sudskog i tužilačkog saveta (VSTS) u Sarajevu zbog afere podmićivanja u koju je umešan predsednik VSTS Milan Tegeltija, Dodik je kazao da ne podržava protest, jer ne postoji dozvola policije za to okupljanje, i zato što se time "želi da se devalvira i ovako uspostavljen VSTS i da se nametne nova tužilačka struktura, koja bi bila pod određenim političkim uticajem".\nOn je još kazao da su, po njemu, VSTS, kao i Sud i Tužilaštvo BiH neustavne kategorije, nametnute voljom međunarodne zajednice.\n"VSTS je strano telo sistema BiH, a tužioci i sudije nemaju nikakvu odgovornost prema zakonodavnim institucijama u BiH", ocenio je Dodik.\nOn je naveo da je spreman na razgovor o sređivanju stanja u pravosuđu, tako što bi se Tužilaštvo i Sud BiH bavili pitanjem ratnih zločina, terorizma i regionalnog organizovanog kriminala.\nPo njegovim rečima, tužioci u BiH nemaju nikakvu odgovornost za svoj rad, dodavši da niko nije sprečavao tužilaštvo u Banjaluci da reši slučaj ubistva mladića Davida Dragičevića.\nDodik je još istakao da institucije BiH nisu ništa učinile da pripreme sporazum sa Turskom i Srbijom u vezi sa izgradnjom deonice puta Sarajevo-Beograd, kao ni u vezi s primenom sporazuma o ukidanju rominga u zemljama regiona.


Zastava prestaje i pravno da postoji u 2011. ili 2012. - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Zastava prestaje i pravno da postoji u 2011. ili 2012.\nPodsetivši da je fabrika “Zastava automobili” prestala da postoji, kao fabrika koja proizvodi automobile, onog momenta kada je njena imovina postala deo srpsko-italijanskog preduzeća “Fiat automobili Srbija” (FAS), Ljubić je naveo “da praktično predstoji papirološki proces da prestane da postoji i kao pravni subjekt”.\nNaglašavajući da je država najveći poverilac u slučaju fabrike “Zastava automobili”, Ljubić je podsetio da su obaveze koje je ta fabrika imala bile, uglavnom, prema bankama, od kojih su neke u stečaju, zatim prema Pariskom klubu, a sada su prema Fondu za razvoj, jer je skoro pola milijarde evra uloženu u tu fabriku.\nOn je dodao da je sada neophodno da se utvrde konačne obaveze preduzeća, kao i da se sačeka da se, ako se vodi neki spor to i završi, ili da se sve te obaveze prebace na Grupu “Zastava vozila” što je, kako je ponovio, “stvar tehnike i stručnih službi”.\nFabrika “Zastava automobili” je najviše radnika imala sredinom 90-ih godina prošloga veka da bi sa 11.000 radnika dočekala program strateške konsolidacije 2001. godine, posle čega je brojala oko 7.000 zaposlenih.\nTada su radnici, kako su tvrdili, pod pritiskom, u najvećem broju prihvatali socijalni program, sa otpremninama od 200 evra po godini staža, a bilo je i onih koji su stekli jedan od uslova za penzionisanje.\nLeta 2008. godine, uoči potpisivanja strateškog ugovora između italijanskog “Fijata” i Republike Srbije, fabrika “Zastava automobili” je brojala oko 4.000 radnika, da bi već na proleće naredne godina imala oko 2.700.\nTako je njih oko 1.300 uzelo otpremnine od 300 evra po godini staža, ili su stekli jedan od uslova za penzionisanje.\nNa proleće 2009. od oko 2.700 radnika, nešto više od hiljadu prešlo je da radi u FAS, a preostali zaposleni, njih oko 1.600, sinoćnim dogovorom sindikata i Ministarstva ekonomije, od januara naredne godine, uz otpremnine od 300 evra po godini staža, preći će na tržište rada.\nTako će fabrika “Zastava automobili”, osnovana 1953. godine, u 2011. ili 2012. godini, odnosno do njenog pravnog zatvaranja, imati oko stotinu radnika.\nOvaj tekst je preuzet sa sajta totalcar


Šabić: Loš plasman i ocena Srbije – ozbiljno upozorenje | Istinomer vesti\nRodoljub Šabić / Foto: FoNet, A. Levajković\nŠabić: Loš plasman i ocena Srbije – ozbiljno upozorenje\nPoverenik za informacije od javnog značaja i zaštitu podataka o ličnosti Rodoljub Šabić povodom objavljivanja svetskog Indeksa vladavine prava, izjavio je da generalno loš plasman Srbije, najlošiji u regionu i konkretne nezadovoljavajuće ocene predstavljaju veoma ozbiljno upozorenje.\nPodsetimo, prema Indeksu vladavine prava, koji meri poštovanje osnovnih principa pravde, Srbija je dobila ocenu 0,5 na skali od 0 do 1, dok su sve ostale zemlje regiona dobile veću ocenu. Takođe, po indeksu demokratije britanskog “Ekonomista” (EIU) Srbija je pala za dva mesta i sada je 66. na listi od 165 zemalja i dve teritorije. Kao i 2016. svrstana je u kategoriju “manjkavih demokratija”, dok je u domenu slobode medija ocenjena kao “prilično neslobodna”. U saopštenju poverenik je izrazio zabrinutost da bi slika o stanju vladavine prava u Srbiji mogla i dodatno biti pogoršana usled nekih od aktivnosti na planu izmena Ustava, zakonodavnom planu i praksi. Prema njegovim rečima, iako najviše pažnje privlače oštre reakcije stručne javnosti na Nacrt amandmana na Ustav, čiji zadatak je bio da obezbede nezavisnost u funkcionisanju pravosudnih organa, a koji su artikulisani tako da bi po oceni struke njihovo usvajanje proizvelo upravo obrnut efektan, pažnju zaslužuju i mnogi drugi problemi. Poverenik je podsetio da je predlog izmena Zakona o slobodnom pristupu informacijama od javnog značaja stavljen u proceduru još 2012, ali ga je nova vlast povukla i da posle više od pet godina nema apsolutno nikakvih rezultata. “Slično i gore stanje i sa novim zakonom o zaštiti podataka o ličnosti, koji je neophodan. Radna grupa Vlade u tu svrhu formirana, imala je zadatak da okonča svoj posao do sredine 2013, ali izostao je bilo kakav rezultat. I aktuelni Nacrt zakona o kome je upravo okončana javna rasprava daleko je ispod prihvatljivog nivoa”, piše u saopštenju.\nPoverenik je istakao da je upozoravao i na to da su predlozi nekih zakona, poput Zakona o odbrani, Zakona o nacionalnom registru DNK, Zakona o BIA u suprotnosti sa demokratskim standardima ljudskih prava, odnosno odredbama Ustava Srbije.\nProtest “Zavetnika” - “nastavak targetiranja neistomišljenika”Strategija EU: Normalizacija s Kosovom do kraja 2019, članstvo u EU 2025.


Srbija troši čak pet puta više energije od zemalja EU | MediaPortal.rs\nProšle sedmice, Vlada Srbije je usvojila Uredbu kojom se potvrđuje Program finansiranja aktivnosti i mera unapređenja efikasnog korišćenja energije u ovoj godini. Za te namene izdvojeno je pola milijarde dinara. Investicije su veoma važne jer naša zemlja i dalje troši četiri-pet puta više energije od proseka Evropske unije.\nMinistar rudarstva i energetike Aleksandar Antić ističe da njegovo ministarstvo, kao i Vlada Srbije, energetsku efikasnost stavljaju na vrh prioriteta. "Mi smo čak definisali energetsku efikasnost kao novi izvor energije jer duboko verujemo da uštedama u potrošnji energije možemo da obezbedimo nedostajuće ili buduće potrebe energije za Srbiju", kaže Antić. Navodi da je izdvojenih pola milijarde dinara deo budžetskog fonda i da će biti iskorišćene, pre svega, za finansiranje projekata u lokalnim samoupravama. "Iz iskustva znam da su to u najvećem delu škole, vrtići i domovi zdravlja. Mi smo imali velik broj projekata i formata u kojima smo radili na energetskoj efikasnosti. Taj budžetski fond nije jedini. Moram da istaknem i projekat rehabilitacije daljinskih sistema grejanja", kaže Antić. Ističe da je u proteklih nekoliko godina ozbiljno investirano u 22 toplane širom Srbije, u šta je uloženo 130 miliona evra. "Ovih 500 miliona dinara idu preko budžetskog fonda na osnovu konkursa na koje nam se javljaju lokalne samouprave, pre svega za javne objekte", objašnjava Antić.\nKada je u pitanju pomoć građanima, ministar Antić kaže da je prioritet dati stručnu ali i finansijsku podršku, kako bi u tom segmentu napravili sledeći iskorak. "Mi smo u proteklom periodu ostvarili sve planirane ciljeve, ali taj segment – da uđemo u podršku građanima kada su stanovi u pitanju – to je najveći izazov", naglašava Antić. Naknada za energetsko unapređenje je uvedena, a ministar Antić kaže da se, uz tehničku podršku Evropske komisije i drugih partnera, radi na formiranju fonda za energetsku efikasnost. "Uloga tog fonda će pre svega biti sufinansiranje i podrška građanima za projekte energetske efikasnosti: izolacija, stolarija, termo-tehnički segmenti zgrada, ali i nabavka energetski efikasnih uređaja za domaćinstva", naglašava Antić. Veruje da će fond u svim svojim segmentima biti instaliran u toku 2020. godine i da će već 2021. biti finansirani prvi projekti.


27.11.2017 u 08:52\nIndonezija: Desetine hiljada ljudi se evakuiše zbog vulkana\nDžAKARTA - Indonežanska Agencija za katastrofe (BNPB) saopštila je da je 40.000 ljudi evakuisano iz oblasti u blizini vulkana na planini Aging na Baliju, ali i da je potrebno evakuisati još desetine hiljada ljudi zbog objavljenog upozorenja da može doći do još veće erupcije. „Zaista molimo ljude u kritičnoj zoni da se odmah evakuišu jer je moguća još veća erupcija”, izjavio je portparol BNPB Sutopo Purvo Nugroho, prenosi Rojters. On je rekao da je do sada evakuisano 40.000, od oko 90.000 do 100.000 stanovnika, koliko se procenjeno da se nalazi u toj zoni oko planine Agung, i naveo da se neki još nisu povukli iz zona opasnosti zbog stoke koja još nije premeštena, a neki zato što se tu osećaju bezbedno. Prema njegovim rečima, pripadnici bezbednosnih snaga pokušavaju da ubede sve\n15.10.2017 u 14:57\nZabranjen prilaz vulkanu bliže od tri kilometra\nTokio - Japanska vlada proširila je zonu zabrane prilaska vulkanu Šinmoe na jugozapadu Japana, jer je pojačana aktivnost vulkana, koji od srede izbacuje pepeo. Japanska Meteorološka agencija izdala je upozorenje da se treba držati najmanje tri kilometra podalje od kratera vulkana visokog 1.421 metra, koji se nalazi na granici prefektura Kagošima i Mijazaki, prenosi agencija Kjodo. Najnovije upozorenje usledilo je nakon značajnog povećanja isparenja vulkanskog gasa, navela je meteorološka služba, koja je predočila moguću eskalaciju erupcija. Vulkan Šinmoe aktivirao se u sredu posle šest godina, izbacivši pepeo koji je prekrio okolne gradove i naselja. Japanska televizija Ti-Bi-Es prikazala je tada snimke osnovaca kako, sa šlemovima na glavama i maskama na licu, idu u školu u podnožju\n12.10.2017 u 09:15\nAktivirao se vulkan u Japanu, četiri grada pod pepelom\nTOKIO – Vulkan Šinmoedake na jugozapadu Japana aktivirao se posle šest godina, izbacivši danas pepeo koji je prekrio okolne gradove i naselja. Japanska televizija Ti-Bi-Es prikazala je snimke osnovaca kako, sa šlemovima na glavama i maskama na licu, idu u školu u podnožju vulkana, prenosi AP. Stanovnici opisuju kako su čuli tutnjavu iz vulkana, nakon čega je pepeo pao na najmanje četiri grada u prefekturi Mijazaki. Erupcija vulkana, koji se nalazi na granici prefektura Kagošima i Mijazaki, počela je juče, prvi put posle šest godina, a danas je vulkan izbacio pepeo u visini od 1.700 metara od kratera, saopštila je Japanska meteorološka služba. Ta agencija je nivo vulkanskog upozorenja podigla sa dva na tri, na skali od ukupno pet nivoa, pri čemu nivo tri upozorava ljude da se\n30.09.2017 u 18:13\nNa Baliju pred vulkanom pobeglo 144.000 ljudi, vlasti ih zovu nazad\nDžAKARTA - Vlasti u Indoneziji pokušavaju da ubede više od pola od ukupno 144.000 građana koji su izbegli sa Balija strahujući od vulkana, da se danas vrate kućama, poručujući im da su napustili područja koja su sigurna. Vulkan Agung na Baliju, turistička tačka koja je poznata po svojoj bujnoj unutrašnjosti, hinduističkoj kulturi i plažama, koji je već više od nedelju dana u centru pažnje i iziskuje najviši nivo opreznosti, izazivao je egzodus iz zvaničnih zona opasnosti i područja u njihovoj okolini. Vlasti navode da opasne zone na 12 kilometara oko kratera predstavljaju područje u kom postoji rizik od lave, lahara i vrućih oblaka pepela, gasova i kamenja ako bi došlo do moćne erupcije, prenosi AP. „Pozivamo one koji žive izvan zona opasnosti da se vrate kućama i nastave sa\n28.09.2017 u 11:36\nVanuatu: Zbog vulkana kompletna evakuacija ostrva Ambe\nVELINGTON – Vlasti pacifičke države Vanuatu naredile su kompletnu evakuaciju stanovništva sa ostrva Ambe, nakon što je vulkan Monaro počeo da izbacuje pepeo i vulkanske gasove. Svih 11.000 ljudi, koji žive na Ambeu, biće evakuisano do 6. oktobra, izjavio je premijer Vanuatua Šarlot Salvai. „Evakuacija svake porodice sa Ambea je obavezna”, navodi seu u saopštenju saveta ministara Vanuatua. Novozelandska vojska, čiji je avion preleteo preko vulkana, saopštila je da je u krateru primećeni gust dim, pepeo i vulkansko kamenje. Prema rečima Nacionalne kancelarije za upravljanje nesrećama, ovo je prvi put da se kompletna populacija jednog ostrva evakuiše zbog vulkanske aktivnosti, preneo je AFP. Većina ljudi verovatno će biti premeštena na susedna ostrva Pentekost, Maevo i Santo\n26.09.2017 u 11:42\nVulkan Agung preti, evakuisano preko 75.000 stanovnika Balija\nBALI – Više od 75.000 ljudi napustilo je područje u blizini vulkana Agung na Baliju, iz straha da bi moglo da dođe do erupcije vulkana Agung, saopštili su danas bezbednosni zvaničnici. Prema rečima portparola Agencije za migracije u nesrećama Sutopa Purva Nugroha, evakuisani građani se nalaze na 370 lokacija na ostrvu, preneo je AP. On je rekao da su šanse da dođe do erupcije vulkana veoma velike. „Međutim, ne možemo da predvidimo kada će se to dogoditi”, dodao je Nugorho, preneo je AFP. Portparol Agencije za migracije u nesrećama je rekao da povećana seizmička aktivnost vulkana ukazuje da magma nastavlja da se kreće prema površini. Vlasti su proglasile najviši stepen upozorenja zbog ogromnog povećanja seizmoloških aktivnosti, upozoravajući da bi erupcija na popularnom\n25.09.2017 u 10:25\nVulkan Agung preti, evakuisano 50.000 stanovnika Balija\nBALI – Gotovo 50.000 ljudi napustilo je indonežansko ostrvo Bali, iz straha da bi moglo da dođe do erupcije vulkana Agung, saopstili su danas bezbednosni zvaničnici. Prema rečima portparola Agencije za migracije u nesrećama Sutopa Purva Nugroha, do sada je evakuisano 48.540 stanovnika. Agencija takođe pretpostavlja da će broj evakusianih biće još veći, s obzirom da u opasnoj zoni živi oko 60.000 ljudi, preneo je AFP. „Još ima ljudi, koji ne žele da budu evakuisani”, rekao je Nugroho i dodao da je to prvenstveno iz razloga što još nije došlo do erupcije. Vlasti su proglasile najviši stepen upozorenja zbog ogromnog povećanja seizmoloških aktivnosti, upozoravajući da bi erupcija na popularnom turističkom ostrvu mogla biti neizbežna. Kako se navodi, zabeleženo je podrhtavanje tla, a lava\n12.09.2017 u 17:55\nSa detetom upali u krater vulkana i poginuli\nNapulj - Dvoje Italijana i njihov 11-godišnji sin poginuli su danas nakon što su upali u vulkanski krater u blizini južnog grada Napulja, saopštili su lokalni zvaničnici. Njih troje su, zajedno sa još jednim članom porodice - sedmogodišnjim dečakom koji je preživeo - bili u obilasku Solfatare, jedne od glavnih atrakcija popularne turističke oblasti Kampi Flegrei, 30-ak kilometara istočno od Napulja, prenosi AFP. „Još uvek pokušavamo da ustanovimo šta se dogodilo. Oni su preskočili bezbednosne barijere i upali u rupu”, rekao je francuskoj agenciji zvaničnik parka Kampi Flegrei. Italijanski mediji navode da je 11-godišnji dečak prvi upao u krater preskočivši barijere, a potom je upao i njegov otac, a zatim i majka, u pokušaju da ga spasu. Vlasti veruju da su oni preminuli od udisanja\n09.07.2017 u 09:50\nErupcija vulkana na Aljasci, izdato upozorenje za avijaciju\nFERBANKS - Zbog erupcije vulkana Bogoslov na Aljasci na Aleutskim ostrvima koji je danas izbacio oblak pepela, izdato je upozorenje za avijaciju, javlja AP. Agencija za opservaciju vulkana na Aljasci saopštila je da je do erupcije došlo u 10.15 časova u subotu kada se oblak pepela iz vulkana Bogoslov uzdigao na devet kilometara iznad nivoa mora. Agencija je izdala je „crveno” upozorenje za avijaciju zbog oblaka pepela. Vulkan Bogoslov eruptirao je u više navrata od sredine decembra. (Tanjug)


Poplave u okolini Sarajeva posljedica su nepostojećeg ili neodgovarajućeg sistema zaštite od poplava - Antikorupcija\nPoplave u okolini Sarajeva posljedica su nepostojećeg ili neodgovarajućeg sistema zaštite od poplava\nA poslije se pitamo otkud nama poplave.\n“Poplave koje su ovog novembra pogodile naselja u gornjem toku rijeke Bosne i njenih pritoka u okolini Sarajeva posljedica su neodgovarajućeg, neadekvatnog i/ili nepostojećeg sistema zaštite od poplava. Veliki odgovornost je i na Vodama Srpske, ali i u lokalnim zajednicama, posebno u oblasti gradnje jer se ista tolerisala na priobalnom području ili na području gdje je zakonom zabranjen”, ističe za BUKU Momir Dejanović osnivač Centra za humanu politiku i članom grupe građana Da se ne ponovi maj 2014.\nKaže i da su i ovog novembra, ali i kada pada svaka veća kiša građani ovoga grada u strahu jer malo toga urađeno na zaštiti od poplava u Doboju nakon 2014. godine.\nS razlogom jer “Akcioni plan za zaštitu od poplava i upravljanje rijekama u BiH”, koji su se, nakon poplava 2014., obavezale realizovati sve vlasti u BiH do kraja 2017. godine. Rok za njegovu realizaciju prvo je produžen je do 2021. godine, a sada do 2024.\nNi Anketni odbor koji je NSRS oformila s ciljem da se utvrdi odgovornost rada institucija nadležnih za djelovanje prije i tokom poplava, 2014. godine nikada nije utvrdila ničiju odgovornost.\nI Centar za humanu politiku pokušao je tužbom protiv Republike Srpske, grada Doboja i Voda Srpske i krivičnom prijavom protiv odgovornih iz nadležnih institucija da se utvrdi odgovornost zbog kojih je Doboj bio poplavljen 2014. godine.\n“Bojim se da je to bio samo pokušaj i da će tako ostati s obzirom da imamo ovakve nadležne institucije, posebno pravosudne. Čak je i Milorad Dodik rekao da neko mora odgovarati za poplave, tužilaštvo je trebalo da provede istragu po službenoj dužnosti i protiv odgovornih podnese optužnicu. Ništa nije urađeno, ni disciplinska, ni partijska odgovornost, svi koji su tada sjedili na ključnim mjestima u institucijama i trebali biti odgovorni zbog propusta i danas su na funkcijama i pozicijama u institucijama. Kada se radi o domaćem tužilaštvu tu ne treba imati iluzije, mi nemamo tužilaštva koja se bave ovom vrstom gonjenja, tužilaštva mi više liče na instutuciju ombudsmana za zaštitu kriminala, tako da od njih ne očekujem mnogo, a kada se radi o našoj tužbi ona je još u Osnovnom sudu u Doboju, ništa po njoj nije učinjeno iako je podnesebna prije četiri godine”, naglašava Dejanović.\nDodaje i da je odmah nakon katastrofalnim majskih poplava vrlo brzo kvalitetna studija od strane Voda Srpske gdje su identifikovani ključni problemi u sistemu zaštite od poplava, odmah se pristupilo i projektu uređenja korita rijeke Bosne, ali njegova revizija još nije završena, jer grad Doboj opstruiše eksproprijaciju zemljišta. Ne može se , kaže Dejanović, u budžetu obezbjedi sredstva za naknadu za eksproprisano zemljište, ali zato mogu za kupovinu stanova, automobile, asfaltiranje seoskih puteva pred izbore, korupciju medija. Počelo se, naglašava i sa uređenjem korita potoka Liješanj, ali je urađeno manje od 10 posto. “Podignuta je visina nasipa u jednom dijelu koji je bio kritičan i gdje je u studiji 1969. to bilo preporučeno, a da je bilo urađeno vjerovatno Doboj nebi bio poplavljen u onoj mjeri kao 2014. godine”.\nPuno više je ostalo neuređenog na zaštiti od poplava: “Nije urađeno uređenje korita rijeke Bosne, postoji samo projekat, nije urađeno ni čišćenje korita rijeke Bosne, to nije urađeno 50 godina, ustvari to je započeto ali firme koje to rade eksploatišu šljunak samo na onim dijelovima gdje imaju komercijalni interes, tako da to korito nije očišćeno na način na koji treba i koji bi obezbjedio “proticajni” profil u slučaju visokog vodostaja. Takođe nije urađeno ništa da se spriječi gradnja ili sanira gradnja na tzv. vodoplavnom području ili velikom koritu rijeke Bosne koja je zakonom zabranjena, tako da su i poslije 2014. godine građeni neki objekti na što smo u više navrata reagovali”, ističe Dejanović.\nNaglašava i da je oblast zaštite od poplava bila zapostavljena i zanemarena i u bivšoj državi i u ovoj. Imamo mnogo nasljeđenih prioblema koje treba rješavati, tačno je i da se oni ne mogu brzo rješiti, jer nemamo finansijski kapacitet za brzo rješavanje problema, ali je nedopustivo da se nakon poplava 2014. godine brzo urade neke studije i projekti, započnu neki radovi, da se stane poslije toga, kao što se stalo i nakon velike polave u BiH 1965. godine, te da poslije toga nema nikakvog prioriteta, plana, da nema vizije.\n“To je ključni problem, zato su najodgovornije Vode Srpske, a osim njih Ministarstvo za poljoprivredu RS, Vlada RS kao i lokalne zajednice u djelu svojih nadležnosti”, jasan je Dejanović.\nOznakeCHP Da se ne ponovi maj 2014. Momir Dejanović poplave


MAGLAI IZABRAN ZA PREDSEDNIKA MAĐARSKOG POKRETA U SUBOTICI\nCivilna organizacija Mađarski pokret (MP) saopštila je danas da je bivši gradonačelnik Subotice i član MP Jene Maglai izabran za predsednika ove organizacije u Subotici, dok su za potpredsednike izabrani Endre Čuso i Žužana Bakši Salma.\nNa sednici je izabrano i predsedništvo MP koje čini sedam članova: Jene Maglai, Endre Čuso, Žužana Bakši Salma, Pal Javor, Jožef Forgo, Ferenc Ševenj i Atila Hegediš.\nU saopštenju MP se navodi da je subotički odbor ove organizacije na redovnoj izbornoj skupštini analizirao rezultate aprilskih izbora.\n“Subotička organizacija Mađarskog Pokreta će i nadalje aktivno pratiti lokalna društvena i politička zbivanja, i zauzimati svoje stavove o pitanjima bitnim za našu zajednicu”, dodaje se u saopštenju.\nU njemu se navodi i da je doneta odluka da se u narednom periodu formiraju stručne komisije, koje će se baviti problemima građana u Subotici, a da će MP u Skupštini Subotice pomagati u radu listu „Za građansku Suboticu“ koja ima 11 odbornika.\nUpišite tekst * × three = nine


April 4, 2018 | Webherald.rs\nPredsenik SAD Donald Tramp rekao je novinarima da će poslati vojsku na južnu granicu protiv “karavana” ilegalnih migranata koji su masovno pošli iz Hondurasa za Ameriku sa namerom da zahtevaju azil. “Mi ćemo čuvati granicu sa našom vojskom i to je veliki korak” rekao je Tramp prenosi Vašington Post. “Ne možemo da dozvolimo priliv ilegalaca, … Read moreOPSADNO STANJE U AMERICI: Tramp šalje vojsku na granicu da spreči ulazak karavana migranata! (VIDEO)\nPredsednik Pokreta slobodnih građana, Saša Janković, izjavio je da ne bi sprečavao Kosovo u demokratskom razvoju i članstvu u međunarodnim organizacijama, a za hapšenje Marka Đurića kaže da je posledica delovanja lidera koji dovode u opasnost bezbednost ljudi radi “neograničenog opstanka na vlasti”. U intervjuu za Radioteleviziju Kosovo, Janković je ponovio stav da je suverenost … Read moreJANKOVIĆ ZA ALBANSKE MEDIJE: Ne bi spreči da Kosovo dobije stolicu u UN


Višković tvrdi da Vlada brine o ravnomjernom razvoju Srpske\n29.10.2021. / 13:06\nISTOČNO SARAJEVO – Vlada Republike Srpske izdvojiće u narednom periodu 20 miliona KM za investiranje širom Republike Srpske, najavio je premijer Radovan Višković u Istočnom Sarajevu.\nVišković je pojasnio da taj novac neće biti uplaćen lokalnim zajednicam već će one za sve projekte morati provoditi zakonom propisane aktivnosti.\n“Lokalne zajednice će morati da se prijavljaju na javne pozive, raspisivaće se tenderi i Vlada će direktno sredstva uplaćivati na račnu izvođača radova”, rekao je Višković novinarima poslije sastanka sa gradonačelnikom Istočnog Sarajeva Ljubišom Ćosićem i načelnicima opština u sastavu Istočnog Sarajeva.\nVišković je ocijenio da je sastanak bio interesantan i da mu je drago da je čuo što je bitno za lokalne zajednice u sastavu grada Istočno Sarajevo.\nOn je danas upoznao načelnike i o mjerama koje Vlada namjerava preduzeti.\nVišković je izjavio da je Vlada snažno opredijeljena da kontinuirano obezbijedi ravomjeran razvoj svih lokalnih zajednica u Republici, a to važi i za stvaranje mogućnosti za ulaganja, kao domaćih, tako i stranih investitora.\n“Snažno smo opredijeljeni da obezbijedimo ulaganje u Republiku Srpske i domaćih i stranih investitora. Naravno, sve u skladu sa pozitivnim zakonima u Republici Srpskoj”, rekao je Višković.\nOn je podsjetio na velika ulaganja sa nivoa Republike u grad Istočno Sarajevo u oblastima razvoja visokog obrazovanja, turizma, Jahorine, putne infrastrukture i drugo, što će biti nastavljeno i ubuduće, i to vidu dodjele 20 miliona KM lokalnim zajednicama širom Republike Srpske.\nPrema njegovim riječima, Vlada je obezbijedila uslove za raspodjelu tog novca, na način da unaprijed budu osujećeni svi eventualni pokušaji zloupotrebe tog novca, ili utrošak u neke druge namjene, mimo stavova Vlade.\n“Vlada je ustanovila prioritete za te projekte, a radi se o sektorima vodosnabdijevanja, izgradnje industrijskih zona, kao i infrastrukturnih projekata koji idu u pravcu zadovoljavanja interes i potreba građana u našim lokalnim zajednicama”, naglasio je premijer Srpske.\nOvdje, ističe Višković, nema politike, “sa nama su danas i načelnici koji nisu u vladajućoj koaliciji koji predstavljaju građane, i mi ćemo pratiti i podržati razvoj i tih lokalnih zajednica”.\nVišković je pojasnio da je Vlada odobrila 20 miliona KM pomoći, a da su sa terena stigli zahtjevi “teški” skoro 50 miliona KM.\n“Već sutra možemo plaćati fakture projekata koji su već u toku realizacija, poput projekta završetka izgradnje zgrade pozorišta u Istočnom Novom Sarajevu, a otvoreni smo za sve nove ideje i konkretne projekte, kao što je urgentno rješavanje problema u vezi sa vodosnabdijevanjem Istočnog Novog Sarajeva i Istočne Ilidže, opština gdje je u toku intenzivna izgradnja”, naveo je premijer Srpske.\nOn je naglasio da se Vlada Republike Srpske neće ovdje zaustaviti, nego će nastaviti da podržava ravnomjeran razvoj svih lokalnih zajednica u Republici.\n“Ukoliko na bilo koji način bude dovedena u pitanje realizacija tih 20 miliona KM, Vlada će pronaći brzo i efikasno rješenje, a moguće je da taj iznos bude i povećan, uključujući i opštine u Federaciji BiH gdje živi većinsko srpsko stanovništvo”, rekao je Višković.\nOdgovarajući na novinarsko pitanje o određenim investicijama na Jahorini (hotel “Partizan”) i načinu utroška sredstava i izbora izvođača radova, Višković je rekao da smatra da je bolje ruinirane objekte spasiti od propadanja, nego da ih neko po maloj cijeni privatizuje i onda zaradi veliki novac, mimo zvaničnih institucija.\nPrema njegovim riječima, rekonstrukcija i sanacija hotela “Rajska dolina” odličan je i kvalitetan projekat, a cijena ovog renomiranog objekta raste iz dana u dan.\n“Ako nekad neko procijeni da nam to ne treba, neka izvole i neka ih prodaju…”, poručio je Višković. Srna\nTagovi: istocno sarajevoradovan viskovic\nVišković o plati od 7.460 maraka: Po visini nije ni u prvih 1.500\n10.06.2022 | 12:59\nVišković: Zabrana izvoza trupaca „pala“ zbog familijarnih veza bošnjačkih političara


Predstavljen ''Priručnik o najboljoj praksi na graničnim prelazima iz perspektive trgovine i prevoza'' - Pluton Logistics\nPredstavljen “Priručnik o najboljoj praksi na graničnim prelazima iz perspektive trgovine i prevoza“\n25. novembra 2014. 1. maja 2017. marko\tcarina, granične službe, Halil Jurdakul Jigitguden, OEBS, Priručnik o najboljoj praksi na graničnim prelazima iz perspektive trgovine i prevoza, Uprava carine\nSrpska verzija “Priručnika o najboljoj praksi na graničnim prelazima iz perspektive trgovine i prevoza“ predstavljen je u Upravi carina 24. novembra 2014. godine. Priručnik koji je priredio OEBS i Evropska ekonomska komisija UN trebalo bi da pomogne državnim administracijama da organizuju efikasnije procedure na granici.\n– Priručnik obezbeđuje pravo bogatstvo referentnog materijala i primera najbolje prakse prikupljenih širom zemalja članica OEBS i šire – istakao je dr Halil Jurdakul Jigitguden, koordinator OEBS za ekonomske i ekološke aktivnosti.\nOn je dodao da “Srbija poslednjih godina ulaže velike napore da se približi evropskim standardima uključujući i one koji se odnose na trgovinu, transport, carinske i granične procedure. U tom smislu, materijal predstavljen u ovom priručniku može da bude naročito koristan i da služi kao osnova za dodatno unapređenje sistema.“\nU ime Uprave carina predstavnicima OEBS zahvalio se pomoćnik direktora – koordinator, Duško Marinković koji je naglasio da je priručnik rezultat složenog poduhvata u kome je svoj doprinos dala i Vlada SAD finansirajući njegovo štampanje.\nOn je potvrdio da će “Priručnik biti veoma korisno oruđe za srpsku carinu, posebno imajući u vidu naša nastojanja da ojačamo administrativne kapacitete službe kao i da postanemo partneri privredne zajednice i olakšamo im poslovanje koliko god je to moguće.“\nMarinković je dodao da će priručnik biti distribuiran unutar carinske službe, kao i da će biti korišćen u nastavi koja se održava u Školskom centru UC.\nKompletan Priručnik pročitajte OVDE.\n← Kompanija „Henkel“ uložila 21 mil EUR u novu Bref fabriku u Kruševcu\nPotpisan Protokol između carinske službe Srbije i Rumunije →\n18. juna 2018. marko


Reakcije /Košarac: Mektiću nije bilo dovoljno da priča viceve o Karadžiću i Mladiću / Radio Sarajevo\n10. 02. 2018. u 16:08:00 Radiosarajevo.ba\nPravu buru u manjem bh. entitetu izazvao je intervju ministra sigurnosti BiH Dragana Mektića za zagrebački Večernji list u kojem je pozvao da Srbi priznaju genocide u Srebrenici.\nČlan Predsjedništva SNSD-a Staša Košarac rekao je da intervju Dragana Mektića za Večernji list predstavlja "najsramniju potvrdu izdajničke politike koju više od tri godine u Sarajevu vode kadrovi SDS-a i Saveza za promjene".\n"Ova sramna laž Dragana Mektića, koja najdublje vrijeđa osjećanja srpskog naroda i interese Republike Srpske, dokaz je da SDS-ovim kadrovima u zajedničkim institucijama naređenja izdaju Bakir Izetbegović i muslimanska obavještajna služba", istakao je Košarac.\nPrema njegovim riječima, Mektić se tako ponaša svaki put i u javnosti izlazi sa onim što mu napiše direktor Obavještajno-bezbjednosne agencije BiH Osman Mehmedagić, te neki drugi istaknuti bošnjački političari.\n"Mektiću nije bilo dovoljno da zbija šale i priča viceve o našim herojima i stvaraocima Republike Srpske Radovanu Karadžiću i generalu Ratku Mladiću. Očigledno je spreman da posluša svaki nalog Izetbegovića i vrha muslimanske tajne službe čiji je cilj kriminalizacija, destabilizacija i rušenje institucija Srpske", rekao je Košarac.\nKošarac je naglasio da je Mektić "u službi onih koji godinama na sve moguće načine srpskom narodu žele da prišiju etiketu genocidnog, s ciljem nestanka RS-a".\nTagovi: Staša Košarac Dragan Mektić intervju\nPrepirke / Je li Mektić priznao genocid u Srebrenici: "Večernji list" objavio snimak\nMinistar pojasnio / Mektić ispravio svoju izjavu o priznavanju genocida u Srebrenici\nMinistar sigurnosti / Mektić: Srbi moraju priznati genocid u Srebrenici


Kineski RPG dospeo među najigranije naslove na Steamu - PLAY!\nJoš jedna igra sa poreklom iz Kine eksplodirala je na Steam platformi, i to svega nedelju dana nakon izlaska. Naslov Tale of Immortal se pojavio kroz Early Access program i sa sobom je doveo iskustvo igranja kroz koje igrače doživljavaju duhovno putovanje inspirisano taoizmom. Igra se započinje kao slabašni čovek koji kroz meditaciju, borilačke veštine i disciplinu postaje biće nalik bogu.\nOva relativno nova formula igre je postala prilično popularna među igračima, pošto je nedavno imala čak 172.000 istovremeno aktivnih igrača, što ju je smestilo na 5. mestu najpopularnijih igara na Steamu. Sa ovom brojkom je prevaziđena publika u Rust i GTA 5. Najveća stvar u uspehu ove igre je ta da ona još uvek nije prevedena na engleski jezik, već čitavu publiku čine igrači iz Kine.\nTale of Immortal nije samo popularan reda radi već igrači uživaju u igri o čemu govori podatak da igra ima 15.000 recenzija i da je ok 86% njih pozitivno.\nAko možda znate kineski jezik ili jednostavno želite da vidite koji je novi fenomen na pomolu pratite ovaj link ka Steam prodavnici.\nRelated Items:china, Kina, player count, Steam, Tale of Immortal


Najveća isplaćena plata u martu 182 hiljade KM – Visoko.ba\nNajveća isplaćena plata u martu 182 hiljade KM\n– Za februar je isplaćena i plata od 89.669,81 KM u djelatnosti bankarstva. Četvrta po visini isplaćena plata je u djelatnosti trgovine za februar u iznosu 85.493,36 KM, dok je peta iznosila 83.331,90 KM u industrijskoj djelatnosti za februar, istakli su u Poreskoj upravi FBiH.\n– S obzirom na to da su navedeni iznosi plata isplaćeni samo u jednom mjesecu, može se pretpostaviti da navedeni iznosi, pored mjesečne redovne plate, sadrže i prihode od određenih bonusa ili koristi koje je ostvarilo to lice u tom mjesecu, dodaju u Poreskoj upravi FBiH.\n– Isplata najvećeg ličnog primanja ove godine ostvarena je u iznosu od 33.524 KM, a ona je zarađena u oblasti finansijskog poslovanja u januaru. Druga zarada po visini ostvarena je u februaru u oblasti stručne, naučne i tehničke djelatnosti, koja je iznosila 30.830 KM, dok je treća po visini zarada od 23.608 KM ostvarena u februaru, u oblasti trgovine na veliko i malo, popravke motornih vozila i motocikala, podaci su Poreske uprave RS.\n← Nedodirljivi gadovi\n“Visočka nahija”: Kako su se nekad ljudi iz našeg kraja liječili →


Lavrov: Amerika bi da promoviše interese u Evropi sputavajući Rusiju - Sputnjik Srbija\nLavrov: Amerika bi da promoviše interese u Evropi sputavajući Rusiju\n13:04 17.02.2018 Preuzmite kraći link\nVašington namerava da promoviše svoje interese u Evropi pod izgovorom obuzdavanja Rusije, a antiruske sankcije, koje Sjedinjene Američke Države podstiču, koče privrednu saradnju između Rusije i Nemačke, rekao je ruski ministar spoljnih poslova Sergej Lavrov.\nOn je to izjavio na sastanku kom su prisustvovali i brojni ruski i nemački privrednici u Minhenu.\n„Jasno nam je da je glavna smetnja za jačanje poslovne saradnje upravo spirala sankcija, koju su SAD zavrtele“, istakao je Lavrov na sastanku, na marginama Minhenske bezbednosne konferencije.\nGabrijel o „Severnom toku 2“: Rusija se pridržava pravila igre\nKako je šef ruske diplomatije naveo, jasno je i da „Evropa mora da plaća račune, ali je tu još jedan objektivan faktor — a to je početak priznavanja da je takav položaj nenormalan“.\n„Razumemo da postoje ekonomski interesi, a Amerikanci ne kriju da žele da promovišu svoje interese, pre svega pretvarajući se da obuzdavaju Rusiju“, rekao je Lavrov.\nPrema njegovim rečima, Moskva se zalaže za odnose s Nemačkom koji su čak i s dvosmislenim pristupom pojedinim političkim problemima, zasnovani na realnim nacionalnim interesima i Nemačke i Rusije.\n„Mi ćemo nastaviti da činimo sve da se privrednici, uključujući i nemačke privrednike, osećaju ugodno u Rusiji“, poručio je šef ruske diplomatije.\nsputavanje, ekonomski odnosi, Sergej Lavrov, EU


Godinu dana primene Zakona o javnim nabavkama: Na pozitivnoj nuli - Biznis i Finansije\nHome\tTekstoviB&F Plus\tGodinu dana primene Zakona o javnim nabavkama: Na pozitivnoj nuli\nGodinu dana primene Zakona o javnim nabavkama: Na pozitivnoj nuli\nZakon o javnim nabavkama, od čije se primene očekivala ušteda između 600 miliona i milijardu evra, do sada, zapravo, nije doneo uštede u državnoj kasi, mada to nije razlog da se ovaj propis nazove lošim niti da se zaključi da je korupcija u većoj meri suzbijena.\nUšteda od 300 miliona, o kojoj su nedavno govorili predstavnici vlade, u stvari predstavlja manju vrednost utrošenih sredstava za javne nabavke u 2013. u odnosu na 2012. godinu ali samo u segmentu nabavki na koje se Zakon o javnim nabavkama primenjuje, tvrde Svetozar Tanasković, doktorant sa Ekonomskog fakulteta u Beogradu koji se bavi temom javnih nabavki i Dragan Dobrašinović iz Topličkog centra za demokratiju i ljudska prava, prokupačke nevladine organizacije sa ekspertizom u oblasti javnih nabavki. Naime, vrednost javnih nabavki u 2013. godini bila je 262,9 milijardi dinara, što je u odnosu na 2012. godinu manje za 40,8 milijardi dinara ili za oko 355 miliona evra.\nO uštedi bi se, kaže Dobrašinović, moglo govoriti da je u 2013. godini zaključen približno isti broj ugovora kao u 2012. godini i da je pri tom potrošeno manje novca. Ako uzmemo u obzir činjenicu da je u 2013. godini zaključeno 9.589 ugovora manje nego u 2012. godini, a da je prosečna vrednost zaključenih ugovora iznosila nešto ispod 28 hiljada evra, dolazimo do cifre od blizu 300 miliona evra. „Uštede praktično nije bilo, što ne znači da su zakonska rešenja loša ili da je korupcija u većoj meri suzbijena. Pravi efekti primene novog Zakona se očekuju tek u 2014. godini.“\n„Dodatno bih bio obazriv sa samim terminom „ušteda“, jer je i obim nabavki smanjen usled činjenice da pojedini budžetski korisnici nisu dobili očekivana sredstva“, dodaje Tanasković. Ipak, kaže on, postoje jasne indicije da se stvari kreću nabolje, o čemu svedoči pad učešća nabavki male vrednosti i pregovaračkog postupka bez objavljivanja javnog poziva, koji su prepoznati kao najpodesniji za pojavu korupcije i neracionalnog trošenja u prethodnom Zakonu.\nPotencijalne uštede ne odnose se samo na smanjenje korupcije već i na povećanje efikasnosti, odnosno boljeg planiranja, centralizaciju nabavki, uvođenje građanskog nadzornika i podsticanja veće zastupljenosti elektronskih licitacija tamo gde je to moguće, primećuju sagovornici. Od početka primene Zakona prošlo je više od godinu dana, ali navedene promene još uvek nisu zaživele u punom kapacitetu.\nPrimena Zakona zavisiće od rada uprave brojnih institucija: Uprave za javne nabavke, Komisije za zaštitu prava u postupcima javnih nabavki, Državne revizorske institucije (DRI) i Agencije za borbu protiv korupcije. „To se pre svega odnosi na njihov rad u domenu kontrole, nadzora ali i dosledne primene kaznenih odredbi koje bi trebalo da služe kao signal da se stvari menjaju i da se stara praksa nameštanja tendera i grubog zanemarivanja Zakona više neće tolerisati“, kaže Tanasković, i dodaje da je za uhodavanje celog sistema potrebno najmanje tri do četiri godine.\nUštede koje se mogu očekivati od smanjena korupcije u javnim nabavkama u kratkom periodu su ne više od 0,3-0,5% BDP-a, što je znatno manje od planiranih 1,6% BDP-a ali su dugoročne uštede uključujući i racionalizaciju koju Zakon predviđa bliže ovom iznosu, ocenjuje Tanasković.\nOn svoju procenu zasniva na proračunu nivoa korupcije u javnim nabavkama u 2012. godini u vreme važenja starog Zakona. Polazeći od studije koju je sprovela Evropska komisija o nivou korupcije u osam zemalja članica EU, i analize obima korupcije u javnim nabavkama u Bugarskoj, Tanasković je uradio procenu troškova za Srbiju. U optimističnom scenariju pretpostavljena je stopa korupcije od 25%, što znači da u ukupnoj vrednosti javnih nabavki u Srbiji četvrtina predstavlja slučajeve u kojima postoji zloupotreba. Realistični scenario učešće korupcije podiže na 35% vrednosti svih javnih nabavki, što odgovara nivou zabeleženom u Mađarskoj, Rumuniji i Španiji.\nNa kraju, u pesimističkom scenariju procenat zloupotreba u javnim nabavkama je postavljen na 45%, koji je u slučaju Bugarske predstavljao početnu vrednost tj. optimistični scenario za računanje fiskalnih troškova od korupcije u javnim nabavkama.\nTanasković je u obračun uključio i procenjeni nivo fiskalnih troškova kroz rente koji predstavlja iznos sredstava iskorišćenih za plaćanje mita i razlike u ceni u slučaju kada bi se nabavka obavljala na slobodno konkurentskom tržištu.\nOva analiza ga je dovela do sledećih podataka: u opštimističkom slučaju gubici od korupcije u 2012. godini su iznosili oko 0,4% BDP, što iako možda izgleda zanemarljivo predstavlja 11% ostvarenog deficita budžeta. Prema realističnom scenariju, dodatni troškovi usled korupcije penju se na oko 18% budžetskog deficita tj. oko 0,65% BDP-a.\n„Korupcija je prisutna i u uređenijim privredama, ali bi smanjenje učešća koruptivnih slučajeva za barem 10 procentnih poena, uz redukovanje koruptivne rente po osnovu obezbeđivanja veće konkurencije po zaključenom ugovoru, moglo da smanji deficit budžeta za skoro 10% odnosno za 0,6-0,7% BDP-a“, kaže Tanasković.\nKorupcija u javnim nabavkama međutim nije jedini kanal preko kojeg otiču pare poreskih obveznika. Često se, na primer, usled primene kriterijuma najniže ponuđene cene nabavljaju robe ili usluge koje su nižeg kvaliteta usled čega je njihov vek eksploatacije ili trajanja kraći. „To automatski utiče da se nabavke obavljaju češće, a time povećaju i ukupni troškovi“,kaže Tanasković.\nZakon je u primeni suviše kratko da bi se ocenilo da li će on podići nivo konkurencije među ponuđačima. „Prosečan broj ponuđača po nabavci u 2013. godini bio gotovo identičan kao u prethodnoj i iznosio je 2,7. Razlog za to najverovatnije leži u činjenici da je veći deo postupaka u 2013. godini započet i okončan po starom Zakonu, a bilo je i naručilaca koji su sve nabavke planirane za 2013. godinu sproveli po starim pravilima“, kaže Dobrašinović. Uz to, navodi Tanasković, u prvih godinu dana primene novog Zakona primećeno je da jedan deo naručilaca ne objavljuje neophodnu dokumentaciju na Portalu javnih nabavki, poput poziva za podnošenje ponude, konkursne dokumentacije ili obaveštenje o zaključenom ugovoru što predstavlja direktno kršenje Zakona.\nRešenje, smatra sagovornik B&F, nije u uvođenju novih instrumenata već u boljoj primeni postojećeg propisa. „Pojedina rešenja, poput dugoročne diskvalifikacije iz postupka javnih nabavki za ponuđače za koje se utvrdi da su učestvovali u nameštanju javne nabavke ili podmićivanju javnih službenika, mogla bi imati značajnije efekte na smanjenje korupcije. Do sada ni jedan ponuđač nije bio isključen iz postupka po ovom osnovu“, kaže Tanasković.\nVeliki izvor korupcije u prethodnom periodu bila je i neosnovana primena pregovaračkog postupka bez objavljivanja javnog poziva. Po novom Zakonu naručioci su dužni da pre sprovođenja pregovaračkog postupka zatraže mišljenje Uprave za javne nabavke o osnovanosti primene ove vrste postupka. „Ako uporedimo prvo polugodište 2013. godine, kada je na snazi bio stari Zakon, sa drugim polugodištem iste godine, videćemo da se vrednost zaključenih ugovora u pregovaračkom postupku smanjila više nego duplo, odnosno da je ovo rešenje dalo dobar rezultat“, kaže Dobrašinović.\nOn je posebno zadovoljan funkcionisanjem građanskog nadzornika, koji je dužan da prati postupke javnih nabavki čija je procenjena vrednost preko milijardu dinara i o tome obaveštava i nadležne institucije i javnost. Tako je, na osnovu upozorenja Društva protiv korupcije, poništena javna nabavka Apoteke Novi Sad. „Suština problema je u tome što su državne apoteke od Republičkog fonda za zdravstveno osiguranje naplaćivale u proseku 30% više sredstava nego što su one plaćale dobavljačima. Primenom ovog kriterijuma iznos pribavljenih sredstava, koja su se uglavnom trošila nenamenski, iznosio je na godišnjem nivou najmanje od 3 do 5 milijardi dinara. Podatak da je organizacija građanskog društva razotkrila ovu brutalnu zoupotrebu javnih fondova dovoljno govori o ulozi i značaju rada građanskog nadzornika“, kaže Dobrašinović.\nU postupku javne nabavke radova na rekonstrukciji kapaciteta za prijem, otpremu i upravljanje saobraćajem vozova u železničkoj stanici Beograd Centar – faza I (poznatijoj kao Prokop), naručioca „Železnice Srbijeˮ a.d, čija je vrednost 26 miliona evra, Toplički centar za demokratiju i ljudska prava je kao građanski nadzornik podneo zahtev za zaštitu prava. Razlog tome je što je naručilac dodelio ugovor kršeći antikorupcijske odredbe Zakona o javnim nabavkama. Toplički centar je pozvao Komisiju da pažljivo ispita nezakonitosti na koje je ukazano u zahtevu za zaštitu prava i donese jedinu moguću ispravnu odluku, odnosno da postupak navedene javne nabavke poništi u celini, kaže Dobrašinović.\nNo, pola meseca posle objavljivanja ovog teksta Republička komisija za zaštitu prava u postupcima javnih nabavki odbila je prigovore podnete za javne nabavke radova na rekonstrukciji železničke stanice “Beograd centar” u Prokopu. Tako je odbačen zahtev za zaštitu prava podnosilaca – “Bauwesena” iz Lazarevca, “Meta Balkana” iz Beograda, “GIP Konstruktora” iz Beograda i “Remonta pruga” iz Sarajeva, kao i Topličkog centra za demokratiju i ljudska prava. Radovi na beogradskoj stanici Prokop bi uskoro trebalo da počnu.\nbroj 108/109, jul/avgust 2014.


Humanitarna akcija za socijalno ugrožene i stare\nCentar za socijalni rad Grada Zrenjanina u saradnji sa Taxi plus udruženjem započeo je veliku humanitarnu akciju. Svaki sugrađanin koji se bude vozio vozilima ovog Taxi udrženja, učestvovaće u ovoj humanitarnoj akciji.\n- Od svake ostvarene vožnje deo novca se odvaja i na taj način se sakupljaju sredstva kojim se pomaže dvema kategorijama socijalno ugoženih lica, starim osobama koje žive same u domaćinstvu, i nemaju bližih srodnika da o njima brinu, a nalaze u evidenciji korisnika novčane socijalne pomoći kao i socijalno ugroženoj deci, izjavila je za naš portal Julija Bobek, ispred Centra za socijalni rad grada Zrenjanina.\nOd prikupljenih sredstava dobijenih od Taxi plus udruženja za protekli mesec, Centar za socijalni rad je kupio namirnice i sredstva za kućnu i ličnu higijenu i u formi paketa, ih odneo na kućnu adresu najugroženijim starim osobama sa teritorije Grada Zrenjanina i naseljenih mesta, dodaje ona.\nNa ovaj način obradovali smo tri starije osobe iz naseljenih mesta Taraš, Botoš i Perlez, koje kako smo naveli, žive same u domaćinstvu, nemaju bližih srodnika da o njima brinu, i socijalno su ugroženi.\nU planu nam je da sledećeg meseca dobijena novčana sredstva opredelimo socijalno ugroženoj deci, i da pomoć nastavimo da delimo naizmenično,starima i deci. Pozivamo sve sugrađane da se pridruže ovoj humanitarnoj akciji,da na ovaj način pokažemo onim najugroženijim, da nisu sami.\nYou are here: Home Vesti Humanitarna akcija za socijalno ugrožene i stare


U "Majkrosoftu" kažu da će dva brucoša sa ETF-a i RAF-a, kao i dvoje studenata druge godine na ETF-u koji se nađu odmah "ispod crte", i budu u situaciji da plaćaju svoje školovanje, biti na ovaj način stimulisani da dodatno unaprede svoje znanje, bez obraćanja pažnje na faktor finansiranja godine, koji neretko sputava studente u njihovom razvoju.\n- S obzirom na to da veliki broj naših zaposlenih dolazi upravo sa ovih fakulteta, odlučili smo da pružimo podršku razvoju tih mladih, talentovanih ljudi i na taj način im pokažemo da na njih ima ko da obrati pažnju tokom, ali i nakon studiranja - kaže Neven Tubić, menadžer iz "Majkrosoftovog" razvojnog centra.\nOn navodi da u ovom razvojnom centru trenutno radi 150 zaposlenih, prosečne starosti oko 27 godina.\n- To znači da je veliki broj nas ne tako davno studirao, i upravo zbog toga lako može da oseti koliko je ovakva podrška važna za razvoj talentovanih studenata - istakao je Tubić.\nJedan od prošlogodišnjih stipendista, Leskovčanin Petar Ristić, kaže da mu je "Majkrosoftova" stipendija kada je upisivao smer softversko inženjerstvo mnogo značila, jer je rasteretila kućni budžet, a njegovo ime na posredan način povezala sa imenom jedne od najvećih svetskih kompanija.\n"Majkrosoftov" Razvojni centar u Srbiji osnovan je 2005. godine i predstavlja jedinstveni centar ove vrste na širem području regiona. Ovde se studentima omogućava obavljanje plaćene stručne prakse, što se smatra jednom od ključnih stvari u profesionalnom razvoju jednog studenta.


Vučić: Vreme je da prestanemo od Srbije samo da tražimo - Sandžak Haber - Sandžačke Internet Novine\nNaslovna Vijesti Vučić: Vreme je da prestanemo od Srbije samo da tražimo\nBEOGRAD – U Domu Narodne skupštine počela je posebna sednica na kojoj će biti izabrana nova vlada, a mandatar za njen sastav Aleksandar Vučić izlaže ekspoze i predstavlja mere i planove koje će njegov kabinet sprovesti u narednom četvorogodišnjem mandatu. Izbor vlade i polaganje zakletve predsednika i članova vlade je jedina tačka dnevnog reda.\nEkspoze je napisan na oko 70 strana i očekuje se da će njegovo predstavljanje trajati oko tri sata.\nMandatar Vučić poručio je na početku u obraćanju poslanicima da želi rezultat za Srbiju te da je vreme da od Srbije prestanemo samo da tražimo i uzimamo, nego da joj damo sve što možemo.\n“Mi ne želimo vlast radi vlasti, već ćemo poverenje građana iskoristiti da bismo Srbiju učinili boljim mestom za život”, rekao je Vučić.\n“Srbija je važnija od nas, svakog od nas i svih političkih stranaka”, rekao je Vučić i naveo da je zato bio sklon ideji rotiranja predsednika parlamenta, ali da ta ideja nije dobila podršku.


Usvajanjem odluke u Gradskom parlamentu ustanovljena je stipendija Glavnog grada za studente završnih godina na univerzitetima u Crnoj Gori i inostranstvu. Kao nastavak aktivnosti po tom pitanju Sekretarijat za kulturu i sport nedavno je raspisao konkurs za dodjelu ukupno 15 stipendija i to 10 stipendija studentima za studije u Crnoj Gori i pet stipendija studentima za studije u inostranstvu za studente sa prosječnom ocjenom 9.50 i većom, kazao je Stefan Ćulafić, odbornik DPS-a u Skupštini Glavnog grada.\n“Na ovaj način Glavni grad nedvosmisleno pokazuje da cijeni potencijal mladih ljudi, njihov rad i uspjehe ostvarene tokom studija. Dodjelom stipendija Glavni grad će motivisati najbolje studente koji se školuju za zanimanja deficitarna u gradskim institucijama i pružiti im priliku da znanje koje su stekli na univerzitetima u zemlji i inostranstvu valorizuju i primijene kroz konkretan rad, pripavnički staž, u organima i službama Glavnog grada. Uspješnim mladim ljudima se omogućava da preuzmu odgovornost i daju konkretan doprinos u uspostavljanju i ostvarivanju strateških ciljeva razvoja svog grada”, kazao je Ćulafić.\nKako je dodao, uprava Glavnog grada još jednom dokazuje da ima poseban senzibilitet za mlade ljude, te da je svjesna da njihovo znanje, sposobnosti i vještine predstavljaju ključni faktor razvoja našeg društva.\n“Jačanjem kadrovske strukture mladi će doprinijeti još snažnijem, sveobuhvatnijem razvoju našeg grada i nastaviti da vrijedno i marljivo rade kako bi Podgoricu pozicionirali tamo gdje i pripada, na mapu glavnih gradova država članica Evropske unij”, zaključio je Ćulafić.


Prototip malog, futuristički dizajniranog terenca najavljuje buduće projekte austrijske kompanije „Magna Štajer“, koja je jedno vreme slovila kao veoma zainteresovana za ulaganje u „Zastavu“. Da li bi se u Kragujevcu proizvodilo nešto slično teško je reći, ali da „MILA alpin“ (Magna Innovation Lightweight Auto) privlači pažnju ne samo izgledom već i primenjenom tehnikom - nema sumnje.\nPogon je stalni na sva četiri točka, a Austrijanci tvrde da „MILA alpin“ s lakoćom savladava čak i uspone od 45 stepeni. Unutrašnja konfiguracija podrazumeva tri sedišta u prvom i jedno (!) u drugom redu. Hibridni sistem čine elektromotor i agregat koji sagoreva komprimovani prirodni gas.\nStižu novi „Mercedesovi“ dizeli\nTokom jeseni debitovaće potpuno nova generacija „Mercedesovih“ četvorocilindričnih motora, radne zapremine 2,2 litra. Emisija štetnih gasova ispunjava Evro 5 norme, a za sada su najavljene tri verzije koje će imati maksimalnu snagu 136, 170 i 204 konja.\nNovi dizel će se prvo primeniti u C klasi, a potom i u drugim modelima nemačke fabrike. Prosečna potrošnja najjače verzije deklarisana je na samo 5,4 litra evrodizela na 100 kilometara pređenog puta, čime se „mercedes C“ svrstava u najekonomičnije limuzine srednje klase na svetskom tržištu.\nUnapređenje „fokusovih“ voznih karakteristika\n„Ford fokus“ je jedan od najstabilnijih i najupravljivijih automobila niže srednje klase, ali to ne znači da se na tom polju ne može napraviti još neki pomak. Upravo o tome govori ponuda nemačke firme „Ajbah“, koja se specijalizovala za unapređenje sistema oslanjanja.\nUgradnjom seta opruga „pro-strit-S“, „ford fokus“ se može spustiti za 20 do 70 milimetara, a ponuđen je i čitav niz takozvanih distancijala kojima se proširuje trag točkova u željenoj meri. Nemački tjuneri, naravno, imaju sve neophodne sertifikate za primenu njihove sportske opreme u svakodnevnom saobraćaju.


Deda Mraz telefonskim pozivima prikupio želje mališana i ispunio im želje (VIDEO)\n“Svake godine sa nestrpljenjem iščekujemo Mercator-S novogodišnji karavan, ali ove godine su prevazišli sva naša očekivanja i učinili da deca u našem dečjem selu vide svog voljenog Deda Mraza i čak razgovaraju sa njim. Ovo su trenuci koji svima nama u sistemu za rad sa socijalno ugroženom decom daju dodatnu motivaciju da pomeramo granice, jer vidimo da imamo razumevanje i podršku kompanija kao što je Mercator-S. Reakcije dece su neprocenjive i sigurni smo da im je telefonski razgovor sa Deda Mrazom lično događaj koji će pamtiti i koji će im pobuditi veru u dobra dela i ljude koji su tu za njih“, izjavio je Radenko Kondić iz Dečjeg sela “Dr Milorad Pavlović” u Sremskoj Kamenici koja je jedna od 50 institucija koje je IDEA karavan posetio.\nViše od 5.000 novogodišnjih paketića sa porukom “Volimo praznike, jer volimo jedni druge” je i ove godine Mercator-S novogodišnjim karavanom došlo do mališana koji su osetili prazničnu magiju i doživeli jedinstveno iskustvo direktnog razgovora sa Deda Mrazom.\n“Izrazi sreće i iznenađenja na dečijim licima dok su razgovarali telefonom sa Deda Mrazom su neprocenjivi. Pokloni koji smo mi njima doneli nagrađeni su čarobnim osmesima koji su nam najveća motivacija za sve ove naše karavane koji putuju širom Srbije već sedam godina”, rekla je Nataša Pavlović, direktorka marketinga kompanije Mercator-S.


05.05.2020 u 17:12\nVAŠINGTON - Američki predsednik Donald Tramp izjavio je da situacija u Venecueli nema veze sa američkom vladom. Tramp je to rekao u Beloj kući, nakon što je predsednik Venecuele Nikolas Maduro objavio da su vlasti te zemlje uhapsile i dva državljana SAD za koja je naveo da su odgovorni za neuspeli oružani napad, prenosi Rojters. Maduro je na nacionalnoj televiziji u Karakasu za pokušaj državnog udara optužio 13 plaćenika, među kojim i dva američka državljana, koji, kako je rekao, rade za bezbednosne strukture američkog predsednika, prenosi Tanjug.\n03.05.2020 u 17:41\nNaoružana grupa pokušala da izvrši invaziju u Venecueli\nKARAKAS – Ministar unutrašnjih poslova Venecuele Nestor Reverol izjavio je da je jutros pred zoru, grupa naoružanih ljudi pokušala da izvrši invaziju u toj zemlji preko lučkog grada Gvaira, do kojeg je došla čamcima. U obraćanju putem državne televizije, Reverol je rekao da su venecuelanske snage uspele da savladaju napadače, za koje je rekao da su došli iz susedne Kolumbije, ne precizirajući njihov identitet, javlja Tanjug. Kako prenosi AP, on je napadače nazvao „teroristima plaćenicima” koji su imali nameru da zbace vladu Venecuele. Agencija podseća da se, pod vlašću predsednika Nikolasa Madura, Venecuela nalazi u sve dubljoj političkoj i ekonomskoj krizi i da oko 60 zemalja kao legitimnog lidera te zemlje priznaje vođu opozicije Huana Gvaida.


Objavljena baza /'Panama Papers': Na listi imena i iz BiH / Radio Sarajevo\nObjavljena baza / 'Panama Papers': Na listi imena i iz BiH\n10. 05. 2016. u 11:20:00 Radiosarajevo.ba\nSvijet je zapljusnulo curenje informacija neviđenih razmjera koje pokazuju kako su poznate ličnosti, uglavnom političari i visoki zvaničnici prali novac.\nAfera nazvana Panama Papers sadrži 11,5 miliona dokumenata i 2,6 terabajta informacija koji su procurili iz jedne od najvećih panamskih advokatskih firmi Mossack Fonseca.\nOtkriveno je da je ova firma decenijama nekažnjeno pomagala klijentima da peru novac i izbjegavaju plaćanje poreza. Iz firme Mossack Fonseca nisu željeli potvrditi autentičnost dokumenata, ali njihov predstavnik rekao je da je objava materijala "zločin i napad na Panamu".\nNa popisu se nalazi više od 70 sadašnjih ili bivših svjetskih vođa, među kojima ima i zvučnih imena:\nNa listi objavljenoj na stranicama Međunarodnog konzorcija istraživačkih novinara (ICIJ) nalazi se nekoliko osoba iz BiH. Baza se konstantno nadopunjuje novim imenima.\nListu za BiH možete pogledati ovdje:\nNa njoj se nalaze Edin Smajić, Nedim Uzunović, trenutni direktor Bosnalijeka i Amel Kovačević, bivši ambasador BiH u Kini.\nICIJ izričito naglašava da postoje potpuno legitimni razlozi za korištenje off shore kompanija te da ni na koji način ne žele implicirati da su osobe, kompanije i ostali entiteti koji se nalaze u bazi podataka povezani s ilegalnim aktivnostima ili su prekršili zakon na bilo koji način. Također pozivaju građane da im se obrate ovdje u slučaju da su otkrili da su podaci u bazi netačni.\nPetro Porošenko, predsjednik Ukrajine: Od juna 2014. Petro Porošenko je predsjednik Ukrajine, a na ovu funkciju je došao obećanjem da će povesti rat protiv oligarha (kojima je i sâm pripadao). Zato je u izbornoj kampanji obećao da će, za dobrobit naroda, prodati poslovnu imperiju fabrika čokolade. Dok su 1. septembra 2014. godine stotine Ukrajinaca poginule u bici kod Ulovajska, njihov vrhovni komandant Porošenko je prenio imovinu u novoosnovanu kompaniju Partners Limited sa sjedištem na Britanskim Djevičanskim otocima.\nSigmundur David Gunnlaugsson, premijer Islanda: Island je 2008. godine potresla finansijska kriza koja je rezultirala propasti tri glavne komercijalne banke u zemlji. U ovoj krizi počinje politički uspon Sigmundur Gunnlaugssona koji je 2013. postao premijer. Gunnlaugsson je, kao dioničar, bio snažno involviran u spašavanje jednih i uništavanje drugih banaka, a novi dokumenti pokazuju da, čak i kada je postao premijer, utjecao je na interese kreditora. Ovdje treba spomenuti i da je sa suprugom imao deponovane dionice važnih islandskih banaka na Britanskim Djevičanskim otocima.\nSaudijski Kralj Salman: Kralj Salman bin Abd al-Aziz naslijedio je u januaru 2015. krunu od svog pokojnog polubrata Abdullaha. Posjeduje brojne offshore kompanije.\nMahmut Ahmadinejad, bivši predsjednik Irana: Bivši iranski predsjednik osnovao je sa suradnicima offshore kompanije za koje iranske vlasti objašnjavaju da su bile jedini način za zaobilaženje sankcija SAD-a i EU.\nNawaz Sharif, premijer Pakistana: Prema pisanju Indian Expressa sinovi i kćerke pakistanskog premijera posjeduju najmanje četiri firme na Britanskim Djevičanskim otocima. Te firme su u vlasništvu šest skupih nekretnina oko londonskog Hyde Parka.\nBidsina Ivanišvili, bivša gruzijska premijerka, vlasnica je firme na Britanskim Djevičanskim otocima.\nAyad Allawi, bivši premijer i potpredsjednik Iraka, navodi se kao dioničar kompanije i vlasnik imovine.\nAlaa Mubarak, sin bivšeg egipatskog predsjednika, je vlasnik jedne firme\nMauricio Macri, novi argentinski predsjednik je vlasnik jedne offshore kompanije...\nRuski predsjednik Vladimir Putin ne spominje se direktno u novim dokumentima no smatra se da je posredstvom rodbine i prijatelja indirektno oprao dvije milijarde dolara...\nTagovi: Panama papers novac


"Dana 23. jula 2015. odlučeno je da se Žeraru Depardjeu, državljaninu Francuske i Rusije, zabrani ulazak u Ukrajinu na pet godina u interesu bezbednosti naše države", ističe se u saopštenju, prenosi agencija TASS.\nUkrajinska bezbednosna služa je dokumentaciju vezanu za Depadjeov slučaj prosledila Državnoj pograničnoj službi Ukrajine.\nDepardje i još 567 glumaca, muzičara i kulturnih radnika iz celog sveta, za koje ukrajinsko ministarstvo kulture veruje da predstavljaju pretnju za nacionalnu bezbednost, našli su se na ukrajinskoj "lista opasnih pojedinaca".\nUkrajinski ministar kulture Vjačeslav Kirilenko potvrdio je mogućnost preduzimanja individualnih sankcija protiv svetski poznatih glumaca.\n"Ministarstvo je listu sa 500 imena, sastavljenu na zahtev aktivista, poslalo SBU koja će zaključiti da li te osobe predstavljaju bilo kakvu pretnju za teritorijalni integritet Ukrajine. Tek nakon toga se mogu doneti sankcije", naveo je Kirilenko.\n"Ta zabrana se ne odnosi na filmove u kojima igra Depardje", precizirao je ukrajinski ministar, ističući da neće biti zabranjeni ni u slučaju da protiv glumca budu uvedene individualne sankcije.\nKirilenko je potsetio da je Depardje već na listi 117 ruskih kulturnih radnika za koje Ukrajina smatra da predstavljaju pretnju za bezbednost.\nPopularni francuski glumac, koji od prošle godine ima i rusko državljanstvo, naljutio je zvanični Kijev izjavom da voli "Rusiju i Ukrajinu, koja je deo Rusije".\nNajveći Putinov protivnik tvrdi da mu je ZABRANJEN IZLAZAK IZ RUSIJE


Turska „otkačila“ Amerikance, kupila kineske rakete\nTurska „otkačila“ Amerikance, kupila kineske rakete\nSAD su izrazile ozbiljnu zabrinutost zbog odluke Turske da zajednički proizvodi vazdužne sisteme dugog dometa i raketne odbrambene sisteme sa jednom kineskom firmom koja je pod američkim sankcijama.\nTurska, članica vojne alijanse NATO, saopštila je ove sedmice da je odabrala raketni odbrambeni sistem FD-2000 koji proizvodi Kineska uvozno-izvozna korporacija za preciznu mehaniku (CPMIEC), dajući joj prednost nad rivalskim sistemima ruskih, američkih i evropskih firmi.\nCPMIEC je pod američkim sankcijama zbog kršenja Akta o neširenju naoružavanja Irana, Severne Koreje i Sirije, podsetila je agencija Rojters.\nPojedini zapadni analitičari u sektoru odbrane izjavili su da su iznenađeni tom odlukom Turske, od koje se očekivalo da postigne sporazum sa američkom kompanijom Rejteon koja proizvodi rakete „patriot“, ili sa francusko-italijanskom firmom Eurosam SAMP/T.\nSAD, Nemačka i Holandija su početkom ove godine poslale u jugoistočnu Tursku po dve „patriot“ baterije i do 400 vojnika za rukovođenje njima, nakon što je Ankara zatražila od NATO pomoć u vazdušnoj odbarni od mogućih raketnih napada iz Sirije.\nTurska je dugo bila najodaniji saveznik SAD u regionu Bliskog istoka koji se tokom Hladnog rata graničio sa Sovjetskim Savezom.\nPosle izbora Tajipa Erdogana za premijera Turske 2002. godine uloga turske vojske u politici je smanjena, a politički i vojni odnosi između Ankare i Vašintona, mada i dalje bliski, sve manje imaju centralnu ulogu, što se odražava na tursku politiku javnih nabavki, primećuje Rojters.


Bolton: Maduro zaključio novi milionski sporazum sa Rusijom - 16.06.2019, Sputnik Srbija\nVenecuelanski lider Nikolas Maduro potpisao je u maju sa Rusijom vojni ugovor u vrednosti od 209 miliona dolara, napisao je pomoćnik predsednika SAD za... 16.06.2019, Sputnik Srbija\nVenecuelanski lider Nikolas Maduro potpisao je u maju sa Rusijom vojni ugovor u vrednosti od 209 miliona dolara, napisao je pomoćnik predsednika SAD za nacionalnu bezbednost Džon Bolton na Tviteru.\n„Maduro vrlo efektivno raspolaže resursima Venecuele. U maju, dok je stotine hiljada Venecuelanaca gladovalo, Maduro je platio Rusiji 209 miliona dolara za vojni ugovor, kako bi kupio njenu stalnu podršku“, tvrdi Bolton.\nU Venecueli su 21. januara počeli masovni protesti protiv Madura, nedugo nakon što je položio zakletvu. Niz zapadnih zemalja na čelu sa SAD podržao je Gvaida kao predsednika. Rusija, Kina, Turska i druge države podržavaju legalno izabranog predsednika Madura.


Tanjug 16. septembra 2018. 16:57\nBEOGRAD – Deceniju posle globalne finansijske krize, svet se suočava s još većom, mnogo gorom, upozoravaju ekonomisti.\nDa će taj sledeći udar biti veći od onog u 2008. godine, upozorava na desetegodišnjicu krize Nurijel Rubini, koji je predvideo veliku ekonomsku krizu, a s njim su saglasne mnoge kolege, između ostalih i Piter Šif, prenosi B92.\n„Velike banke su pred većim rizikom nego ikada ranije. Danas su više izložene udaru od recesije, sistemski rizici po ekonomiju su, dakle, uopšteno veći nego što je to bilo 2008.godine“, rekao je Šif.\nOn je dodao da je nekim od tih banaka trebalo dozvoliti da propadnu pre deset godina.\n„Socijalni mir koje su neke vlade zagovarale zapravo je greška i spasene su banke koje je trebalo pustiti da propadnu. Nažalost, iz te poslednje krize nisu naučene lekcije. Ponovili smo i proširili sve greške koje su izazvale poslednju krizu, i tako ‘obezbedili’ da sledeća kriza bude mnogo gora“, rekao je Šif.\nPrema njegovim rečima, svi problemi koji su prouzrokovali finansijsku krizu iz 2008. godine su danas još veći.\n„Još lošija monetarna i fiskalna politika od prošle krize garantuje da će sledeća biti mnogo gora. Kriza će biti slična jedino po tome što će krivci biti i vlade i što će ođednom biti svi iznenađeni, ali biće drugačija po tome što će biti mnogo gora“, rekao je Šif.\nOn dodaje i da će novu krizu za razliku od prethodne, koja je izbila zbog hipotekarnog duga, dolara i zlata, ovu novu karakterisati pre svega dužničko ropstvo u SAD.\n„Nacionalni dug biće polazna tačka, epicentar krize, a dolar će se survati, cene zlata porasti, potrošačke cene će rasti…“, upozorava ekonomista.


Petak, 15 Svi 2020 01:27\nPrvobitnom odlukom je bila planirana raspodjela respiratora koje je kupila Vlada FBiH odnosno FUCZ preko firme “FH Srebrena malina”. Respiratori su trebali biti podijeljeni županijama na području FBiH.\nPodsjetimo i da je šefica Federalnog stožera civilne zaštite Jelka Milićević potpisala odluku o raspodjeli spornih respiratora koje je iz Kine uvezla firma Srebrena malina. Tada je postavljeno pitanje zašto je Milićević potpisala raspodjelu ukoliko se ranije požalila na nepravilnosti nabave i ako se zna da je u tijeku istraga, piše sarajevski Klix.\nTužiteljstvo BiH je nedavno priopćilo da je u nalazu vještaka utvrđeno da nabavljeni respiratori ne posjeduju ni minimum potrebnih bitnih karakteristika za adekvatan tretman pacijenata u jedinicama intenzivne terapije, među koje spadaju pacijenti oboljeli od COVID-19.\nOsamdeset nabavljenih respiratora nikada nije ni krenulo ka zdravstvenim ustanovama, već se nalaze u skladištu, dok preostala pošiljka od 20 respiratora nikada nije ni stigla u BiH.


Šarčević sa ambasadorom Austrije o modelu dualnog obrazovanja u Srbiji - Izazov\nŠarčević sa ambasadorom Austrije o modelu dualnog obrazovanja u Srbiji\nNovi magazin 16. aprila 2019. 13:30\nMinistar prosvete, nauke i tehnološkog razvoja Srbije Mladen Šarčević i ambasador Austrije Nikolaus Luteroti razgovarali su danas u Beogradu o modelu dualnog obrazovanja u Srbiji, dopunskim školama srpskog jezika i kulture u Austriji, kao i o mogućnostima da se proširi saradnja dve zemlje u oblasti obrazovanja i nauke, saopšteno je iz kabineta ministra.\nŠarčević je ukazao da postoji potreba da se za brojne Srbe koji žive u Austriji obezbedi učenje maternjeg jezika i srpske kulture.\n„Pre godinu dana napravili smo odličan Pravilnik o ostvarivanju obrazovno-vaspitnog rada u inostranstvu, država je preuzela obavezu da plaća nastavnike. Postigli smo dobre rezultate u Evropi, ali i u nekim školama van evropskog područja. Najbolji su nam rezultati u Švajcarskoj i Nemačkoj, a standarde koje smo tamo dogovorili mogli bismo da primenimo i u Austriji“, naveo je on.\nMinistar je rekao da je zbog brojnih nemačkih i austrijskih kompanija koje posluju u Srbiji, nemački jezik veoma popularan, ali i da postoji prostor da se taj jezik više izučava.\n„U novije vreme izuzetna je saradnja sa Austrijskom privrednom komorom u oblasti dualnog obrazovanja. Brzina kojom Ministarstvo prosvete i Privredna komora Srbije reaguju kada je potrebno da se formira novi profil i izađe u susret privredi je na zavidnom nivou“, naveo je Šarčević.\nOn je kazao da se u Srbiji svake godine uvode novi dualni profili i povećava broj škola u kojima se radi po tom modelu.\nAmbasador Austrije Nikolaus Luteroti ocenio je da su politički, kulturni i privredni odnosi Srbije i Austrije jako dobri.\n„Ipak postoje mogućnosti da se naši odnosi dodatno prodube“, kazao je Luteroti i dodao da sponu između dve zemlje čini ne samo velika srpska dijaspora u Austriji, već i više od 2.000 studenata iz Srbije koji studiraju u toj zemlji.\nOn je ocenio da je dualno obrazovanje najvažniji projekat Austrijske razvojne agencije.\nĐurić: KFOR i međunarodna zajednica da reaguje zbog odlaganja opasnog otpada u…\nValjevci i komarci\nOtkrivena laboratorija marihuane u Smederevu\nPutin: Ako želiš mir, spremaj se za rat!\nInspekcija naložila mere Putevima Srbije za usmeravanje saobraćaja od…\n„Istorijska“ obveznica od milijardu evra – Srbija…\nĐurić: KFOR i međunarodna zajednica da reaguje zbog odlaganja opasnog…\nVulin na sajmu u Parizu: Srpsko naoružanje na najsavremenijim…\nAntić: Nedopustivo da Crnogorski pokret deli lekcije predsedniku…


RTS :: Ni Kejn, ni Holand – Siti zbog krize neće dovoditi napadača na leto\nFudbal Ni Kejn, ni Holand – Siti zbog krize neće dovoditi napadača na leto\npetak, 02. apr 2021, 18:42 -> 19:03\nMenadžer Mančester sitija Pep Gvardiola rekao je da njegov klub neće dovoditi napadača u letnjem prelaznom roku, zbog ekonomske krize izazvane pandemijom koronavirusa.\nMančester siti je poslednju deceniju i po jedan od najbogatijih klubova u Evropi, ali izgleda da je pandemija koronavirusa ostavila posledice i na transfer politiku "građana".\n"Verovatno nećemo dovoditi napadača na leto. Imamo dovoljno igrača u prvom timu, kao i nekoliko interesantnih mladića u akademiji", rekao je menadžer Pep Gvardiola na konferenciji za novinare pred derbi meč 30. kola Premijer lige protiv Lestera.\nPojedini mediji već počeli da spekulišu ko bi mogao da bude novo pojačanje "građana". Prvi favorit medija je golgeter Totenhema Hari Kejn, dok se Siti dovodio u vezu i sa Erlingom Holandom, koji gotovo sigurno napušta Dortmund ovog leta.\n"Sa cenama o kojima se priča, nećemo kupiti nijednog igrača. Nemoguće je, ne možemo sebi to da priuštimo. To se neće dogoditi. Svi klubovi se muče finansijski ove godine, mi nismo izuzetak", rekao je španski stručnjak.\nSpektakl u Njukaslu - het-trik Toresa i gol sezone za pobedu šampiona


- Novo imenovanje u Piraeus banci - Banke:online/\nNovo imenovanje u Piraeus banci //\n// 2012-09-20 16:09:52\nIzvršni odbor Piraeus banke je imenovao Stiva Frustisa za zamenika generalnog direktora Piraeus banke. Pre ovog imenovanja, od 2010. pa do danas, Froustis je član Izvršnog odbora i savetnik za velike korporativne klijente i struktuiranje finansija Piraeus banke Beograd.\nFroustis je bankarsku karijeru započeo 1992.godine i to na različitim pozicijama u velikim bankarskim grupacijam koje posluju u Grčkoj poput Paribas banka, Nacionalna Banka Pariza (BNP) i Omega banka .\nGodine 2007, Froustis se pridružio Piraeus bankarskoj grupi kao regionalni menadžer u Međunarodnom sektoru poslova sa privredom gde je bio nadležan za Međunarodni portfolio sektora poslova sa privredom Piraeus bankarske grupe u Srbiji, Bugarskoj, Egiptu i SAD-u. Godine 2009, Froustis je postao rukovodilac Međunarodnog sektora poslova sa privredom Piraeus bankarske grupe.\nTagovi: piraeus_bank banke poslovanje privreda finansije\n: ERSTE Banka - Društveno odgovorno poslovanje //


Velika Britanija: Osnivački akt Rusija-NATO je mrtav - 07.04.2022, Sputnik Srbija\nVelika Britanija: Osnivački akt Rusija-NATO je mrtav\nIsteklo je vreme Osnivačkog akta Rusija-NATO, potreban je novi pristup bezbednosti u Evropi, izjavila je ministarka spoljnih poslova Velike Britanije Liz Tras u... 07.04.2022, Sputnik Srbija\nPrema njenim rečima, NATO ne može da dozvoli „bezbednosni vakuum“ na istočnim granicama Alijanse i treba da „preosmisli“ podršku zemljama koje su „uhvaćene u mrežu ruskog uticaja“, kao što su Gruzija, Moldavija, Švedska i Finska.Takođe je pozvala svoje partnere da pooštre sankcije i naoružaju Ukrajinu „brzo i odlučno“.U skladu sa Osnivačkim aktom Rusija-NATO iz 1997. godine, Alijansa se obavezala da neće stalno raspoređivati značajne borbene snage na teritoriji novih zemalja koje regrutuje.Generalni sekretar NATO-a Jens Stoltenberg je sredinom marta izjavio da Osnivački akt Rusija-NATO neće omesti jačanje Alijanse na istoku usled promene situacije. Nakon toga je ministarka spoljnih poslova Nemačke Analena Berbok izjavila da će zemlje Severnoatlantskog saveza nastaviti da se pridržavaju Osnivačkog akta Rusija-NATO.\nrusija, rusija – politika, politika, nato, osnivački akt rusija-nato\nIsteklo je vreme Osnivačkog akta Rusija-NATO, potreban je novi pristup bezbednosti u Evropi, izjavila je ministarka spoljnih poslova Velike Britanije Liz Tras u okviru sastanka ministara spoljnih poslova članica NATO-a u Briselu.\n„Osnivački akt Rusija-NATO je mrtav i došlo je vreme da se odustane od zastarelog pristupa postupanju sa Rusijom“, istakla je Tras, prenosi Ministarstvo spoljnih poslova Velike Britanije.\nPrema njenim rečima, NATO ne može da dozvoli „bezbednosni vakuum“ na istočnim granicama Alijanse i treba da „preosmisli“ podršku zemljama koje su „uhvaćene u mrežu ruskog uticaja“, kao što su Gruzija, Moldavija, Švedska i Finska.\n„Epoha međusobnog delovanja sa Rusijom je završena. Potreban nam je novi pristup bezbednosti u Evropi, zasnovan na otpornosti, odbrani i obuzdavanju“, poručila je Tras.\nTakođe je pozvala svoje partnere da pooštre sankcije i naoružaju Ukrajinu „brzo i odlučno“.\nU skladu sa Osnivačkim aktom Rusija-NATO iz 1997. godine, Alijansa se obavezala da neće stalno raspoređivati značajne borbene snage na teritoriji novih zemalja koje regrutuje.


Tag: nikolić tomislav\n23.06.2016 u 22:00\nZašto Vučić nije bio na večeri kod Nikolića\nPažljiviji posmatrač lako će uočiti da na fotografiji sa svečane večere u Predsedništvu Srbije, koju je predsednik Tomislav Nikolić priredio za visokog gosta iz Kine predsednika Si Đinpinga, fali jedna krupna figura – Aleksandar Vučić. Za stolom dva predsednička para, uz još neke kineske goste, sede predsednica republičkog parlamenta Maja Gojković i predsednik Republike Srpske Milorad Dodik, ali ne i srpski premijer. Vučić je bio najavljen među stotinak zvanica iz domaćeg političkog, kulturnog i javnog života, ali ga na večeri, iz nekog razloga, nije bilo.\n23.06.2016 u 12:56\nPolicajci ili vatrogasci treba da ispaljuju protivgradne rakete\nČačak – Predsednik Srbije Tomislav Nikolić obišao je Voćarski institut u Čačku i tom prilikom izjavio da smatra da bi ubuduće policija trebalo da preuzme obavezu ispaljivanja protivgradnih raketa. „Zašto ne bi policija bila na raketnim stanicama, zašto kada treba da se puca ne bi otišao jedan obučeni policajac da ispali raketu i vrati se u policijsku stanicu ili možda vatrogasci treba da preuzmu tu obavezu. Mislim da je to jedan od načina kako spasavati useve od grada”, kazao je Nikolić. Za nastalu štetu koju je naneo grad poslednjih nedelja, Nikolić kaže da je odgovornost sa obe strane – onih koji nisu platili raketaše, ali i raketaša. „Oni treba da znaju da je to što nisu iz revolta izašli na raketnu stanicu oštetilo mnoge ljude za koje i ne znaju kako će da prežive godinu\n22.06.2016 u 11:32\nAmbasador Li preneo zahvalnost predsednika Sija Nikoliću\nAmbasador Narodne Republike Kine Li Mančang preneo je predsedniku Srbije Tomislavu Nikoliću da je od predsednika Si Đinpinga dobio zadatak da odmah krene u realizaciju svih projekata koji su dogovoreni tokom posete. Ambasador je preneo i izraze duboke zahvalnosti kineskog predsednika i njegove supruge na sjajnom dočeku i veličanstvenom gostoprimstvu koje su doživeli tokom posete Srbiji, saopštila je predsednikova Pres služba. Ambasador Li Mančang i predsednik Tomislav Nikolić (Foto Tanjug/Sava Radovanović) Nikolić i Li Mančang saglasili su se da su projekti vezani za smederevsku železaru i izgradnju pruge Beograd - Budimpešta apsolutni prioritet. Takođe, pošto se svega nekoliko dana nakon posete kineskog predsednika još nekoliko kineskih kompanija izjasnilo da su zainteresovane za\n21.06.2016 u 15:00\nTestiranje protokola na susretu predsednice i premijera\nKako se desilo da se sa predsednicom Hrvatske juče sastao srpski premijer, a ne njen državnički pandan, predsednik Srbije Tomislav Nikolić? Isto pitanje interesovalo je juče i hrvatsku javnost. Dilema nije nastala samo zbog različitog statusa sagovornika iz Dalja i Subotice već i zbog neregularne situacije u Hrvatskoj gde je vlada pala, a Sabor baš juče raspušten dok je Aleksandar Vučić još u statusu mandatara posle ubedljive pobede na izborima 24. aprila. Možda je najbolje objašnjenje dao predsednik Srpskog nacionalnog veća Milorad Pupovac, koji je rekao da je Vučić de fakto premijer i čovek koji ima najveću političku moć u Srbiji. – Bez obzira na to što Zagreb ima tehničku vladu, predsednica Grabar Kitarović je centar političke odgovornosti i moći i zato poruke koja ona bude poslala\n19.06.2016 u 11:32\nVučić: Srbija će zbog Železare imati duplo veći rast od Nemačke\nSmederevo – Na Novom putu svile, velikom globalnom pojasu, našao se i drevni grad despota Đurađa Brankovića, nekadašnja srpska prestonica Smederevo. Da ozvaniči početak oporavka usnulog i usahlog čeličnog giganata, koji je od aprila u vlasništvu državne kineske čeličane „Hestil”, srpsku železaru posetio je predsednik Kine Si Đinping s brojnom delegacijom. Domaćin je bio premijer Srbije Aleksandar Vučić, koji se zaista i odomaćio u železari i Smederevu, nakon brojnih dolazaka tokom traganja za partnerima i investitorima.\n16.06.2016 u 15:57\nPredsednik Nikolić: U planu potpisivanje 24 sporazuma\nPosetom predsednika Kine Si Đinpinga Srbiji biće otvorena nova stranica bilateralnih odnosa, poručio je danas predsednik Srbije Tomislav Nikolić, navodeći da su dve strane do sada pripremile 24 sporazuma za potpisivanje. „Nikada se još nije desilo da nam dođe predsednik neke države, a da imamo toliko pripremljenih sporazuma. To nisu samo međudržavni sporazumi, već i sporazumi o investicijama. Na putu smo da potpišemo nekoliko veoma značajnih ugovora kojima Srbija, konačno, rešava velike probleme svojih preduzeća iz prošlosti. Izgleda da bez kineske strane ne bismo mogli da rešimo te probleme”, rekao je Nikolić za Kineski međunarodni radio. Poručuje da ništa ne počinje tom posetom, ali da se sve širi do neviđenih razmera. „Nakon toliko godina, kineski predsednik dolazi u Srbiju.\n15.06.2016 u 14:14\nNikolić: Poseta Đinpinga novo poglavlje u prijateljstvu Srbije i Kine\nPEKING - Dugoočekivana poseta Srbiji predsednika Kine Sji Đinpinga otvoriće novo poglavlje u tradicionalnom prijateljstvu između dve zemlje i pružiti priliku za dalju ekonomsku saradnju, poručio je srpski predsednik Tomislav Nikolić i ocenio da je prijateljstvo Srbije i Kine „snažno kao Kineski zid”. Nikolić je u intervjuu za novinsku agenciju Sinhua, uoči posete kineskog kolege, rekao da ima velika očekivanja i veruje da će se tom posetom ojačati i promovisati sveobuhvatan razvoj bilateralnih odnosa. Nikolić je naveo da se očekuje da će tokom posete Sjia dve zemlje dodatno ojačati političke i ekonomske veze.\n14.06.2016 u 18:50\nPredsednik Nikolić radi na dokumentaciji o Stepincu\nPredsednik Srbije Tomislav Nikolić rekao je da radi na Prikazu dokumenata koji će pomoći zajedničkoj komisiji Vatikana i Srpske pravoslavne crkve pre odlučivanja o eventualnoj kanonizaciji hrvatskog nadbiskupa Alojzija Stepnica, prenosi Sputnjik. Kanonizaciju Stepinca prekinuo je papa Franja nakon razgovora sa Nikolićem u Vatikanu u septembru prošle godine. Nikolić je, kako podseća Sputnjik, tada rekao papi da je uloga hrvatskog kardinala u Drugom svetskom ratu bila veoma loša i „u najmanju ruku nije smeo da ćuti kada neko ubije milion i više gradana samo zato što nisu katoličke vere”. Papa je, pak, rekao predsedniku Srbije da „nigde ne žuri po pitanju proglašenja kardinala za sveca”. Papa Franja je zaustavio proces kanonizacije i na njegov predlog formirana je zajednička\n13.06.2016 u 13:35\nNikolić sa studentima i dekanom Pravnog fakulteta iz Novog Sada\nPredsednik Republike Srbije Tomislav Nikolić primio je danas dekana i studente Pravnog fakulteta Univerziteta u Novom Sadu koji su pobedili na takmičenju u Hagu. Novosadski studenti su u simulaciji suđenja pred Međunarodnim krivičnim sudom u Hagu pobedili u kategoriji govornog nastupa u ulozi zastupnika Vlade. Predsednik Nikolić čestitao je izvanredan uspeh studentima i profesorima i naglasio da je Srbija ponosna na postignuća mladih ljudi, koji vrednim i predanim radom postižu rezultate, saopštila je predsednikova pres služba, prenosi Tanjug. „Vi ste budućnost naše zemlje, želim vam da i dalje postižete uspehe. U praksi ćete se susretati sa različitim okolnostima i veoma je važno da, bez obzira na to koliko neka situacija izgleda loše ili nepovoljno, nikada ne odustanete od svojih\n13.06.2016 u 09:30\nNeizvesna sudbina vikendica Nikolića\nNelegalno izgrađeni objekti i odnos vlasti prema ovom problemu ponovo su probudili polemiku o tome da li u Srbiji najgore prolaze građani koji poštuju sve zakone i redovno plaćaju dažbine koje im država nameće. Gorak osećaj pojačava činjenica da je u Srbiji nelegalno gradio čak i aktuelni predsednik države Tomislav Nikolić. Dve nelegalno izgrađene vikendice na obali Save u vlasništvu su predsednikovih sinova, Radomira i Branislava. Opravdanja za ovu nelegalnu gradnju nema, budući da je u vreme kada su izgrađeni predsednik Nikolić bio lider najveće opozicione stranke. Ukoliko oni koji pišu i usvajaju zakone ne mogu da ih poštuju, kako to onda možemo da očekujemo od građana koji često nemaju novca za preskupe dozvole, a nelegalna gradnja je jedini način da dobiju krov nad glavom. Stav\n02.07.2022 u 19:56\nSocijalisti čekaju Vučićev poziv\n02.07.2022 u 19:46\nPolitiku vraćamo sa ulice u institucije\n02.07.2022 u 19:36\nVeliki rizici za motocikliste\n02.07.2022 u 19:28\nKomšić optužio Dodika i Varheljija da ih održava ruski režim


Papa Franja primiće vrhovnog sunitskog lidera\nPapa Franja primiće u ponedeljak u Vatikanu šeika Ahmeda Al-Tajeba, velikog imama džamije Al-Azar i vrhovnog sunitskog lidera, saopšteno je iz Vatikana.\n"Pripreme su u toku, a sastanak je predviđen za ponedeljak", rekao je agenciji Frans pres portparol Svete stolice Federiko Lombardi, ali nije izneo više detalja o dolasku Al-Tajeba.\nTo će biti prvi sastanak poglavara Rimokatoličke crkve i vrhovnog imama džamije Al-Azar koja se nalazi u Kairu.\nPoseta sunitskog lidera trebalo bi da znači početak otopljavanja odnosa između sunita i Svete stolice, zahladnelih posle govora nekadašnjeg pape Benedikta XVI u Nemačkoj 2006. godine, u kojem je uvredio islam i proroka Muhameda.\nOdnosi su potpuno prekinuti 2011. godine, kada je Benedikt XVI javno optužio muslimane za napad na koptsku pravoslavnu crkvu u Aleksandriji, što je izazvalo oštre reakcije Islamskog univerziteta u Kairu, a dijalog je obnovljen tek pošto je na tron Svetog Petra seo sadašnji papa Franja.\nVisoki predstavnik džamije Al-Azar Mahmud Azab učestvovao je u martu 2014. godine na međureligijskoj inicijativi posvećenoj borbi protiv modernog ropstva i svih oblika mučenja, rekavši tada da dijalog između Vatikana i muslimana nije prekinut, već samo privremeno obustavljen.